4. การประกอบธุรกิจของแต่ละสายผลิตภัณฑ์

4.1 ลักษณะบริการ

ก) บริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) ดำเนินธุรกิจในด้านการลงทุน โดยบริษัทได้ลงทุนในบริษัทย่อย
3 บริษัทโดยตรง คือ บริษัทหลักทรัพย์ ทรีนีตี้ จำกัด บริษัท ทรีนีตี้ แอ๊ดไวซอรี่ 2001 จำกัด
และบริษัท ทรีนีตี้ อินฟอร์เมชั่น จำกัด ซึ่งบริษัท ทรีนีตี้
อินฟอร์เมชั่นจำกัดได้โอนกิจการทั้งหมดให้แก่บริษัท ทรีนีตี้ วัฒนา จำกัด (มหาชน)
และได้จดทะเบียนเลิกกิจการกับกระทรวงพาณิชย์เมื่อวันที่ 8 มิถุนายน 2554
และชำระบัญชีแล้วเสร็จเมื่อวันที่ 21ธันวาคม 2554
โดยคณะกรรมการของบริษัทจะเป็นผู้กำหนดนโยบายเพื่อให้บริษัทย่อยนำไปปฏิบัติโดยผ่านคณะกรรมการของบริษัทย่อย

นอกจากการลงทุนในบริษัทย่อยดังกล่าว บริษัทมีเงินลงทุนในบริษัทร่วมที่รับโอนจากบริษัท ทรีนีตี้
อินฟอร์เมชั่น จำกัด ได้แก่ บริษัท แอสเซท แบค โฮลดิ้งส์ จำกัด
โดยบริษัทถือหุ้นในสัดส่วนการถือหุ้นร้อยละ 49.95 บริษัท แอสเซท แบค โฮลดิ้งส์
จำกัดมีวัตถุประสงค์การจัดตั้งหลักเพื่อดำเนินธุรกิจในการลงทุนในบริษัทที่ทำหน้าที่เกี่ยวข้องกับการแปลงสินทรัพย์เป็นหลักทรัพย์ให้แก่บริษัทอื่น
(Securitization) ณ วันที่ 31 ธันวาคม 2554
บริษัทมีเงินลงทุนเผื่อขายในหลักทรัพย์จดทะเบียนตามราคาตลาดจำนวน 2.56 ล้านบาท

นโยบายการลงทุนของบริษัท

บริษัทมีนโยบายการลงทุนระยะปานกลางในหลักทรัพย์จดทะเบียนที่มีพื้นฐานและผลการดำเนินงานที่ดี
มีบทวิเคราะห์สนับสนุน และมีการลงทุนระยะยาวในบริษัทนอกตลาดที่มีแนวโน้มการเติบโตสูง
หรือธุรกิจอื่นที่สนับสนุนการดำเนินธุรกิจของบริษัทในกลุ่ม เพื่อกระจายความเสี่ยงของแหล่งรายได้
และลดผลกระทบจากความผันผวนของภาวะการซื้อขายในตลาดหลักทรัพย์
โดยรับรู้ส่วนแบ่งกำไรตลอดช่วงระยะเวลาการถือครองหุ้น
นอกจากนี้บริษัทหลักทรัพย์ยังมีการลงทุนระยะสั้นในหลักทรัพย์จดทะเบียนและสัญญาซื้อขายล่วงหน้าเพื่อค้า
ตราสารหนี้เพื่อค้าและเผื่อขายอันเป็นทางเลือกของการบริหารเงิน

นโยบายการควบคุมดูแลการลงทุน

การลงทุนในหลักทรัพย์จดทะเบียนและสัญญาซื้อขายล่วงหน้าเพื่อค้าและเผื่อขาย

คณะกรรมการบริษัทเป็นผู้พิจารณาอนุมัติวงเงินลงทุนและให้ความเห็นชอบต่อนโยบายการบริหารความเสี่ยงเกี่ยวกับการลงทุนในหลักทรัพย์และสัญญาซื้อขายล่วงหน้า
ในขณะที่คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุนและกำหนดมาตรการต่าง
ๆ ในการบริหารความเสี่ยงตามแต่ละประเภทของหลักทรัพย์
หรือประเภทของบัญชีเงินลงทุนของบริษัท เช่น การจัดสรรวงเงินลงทุน
การจำกัดจำนวนผลขาดทุนที่จะเกิดขึ้น การรายงานผลการลงทุน
และกำหนดอำนาจการดำเนินการตามจำนวนผลขาดทุนที่เกิดขึ้น
นอกจากนั้นคณะกรรมการพิจารณาการลงทุนมีหน้าที่ประเมินรวมทั้งติดตามผลการลงทุน
เพื่อรายงานต่อคณะกรรมการบริษัท โดยมีฝ่ายบริหารความเสี่ยงและข้อมูลการจัดการ
ทำหน้าที่รายงานและติดตามการปฏิบัติงานให้อยู่ในกรอบนโยบายที่กำหนดไว้
และควบคุมแก้ไขกรณีที่การลงทุนไม่อยู่ในกรอบที่ได้รับการอนุมัติ

การจำกัดผลขาดทุนจากการลงทุน

  การจำกัดผลขาดทุนสำหรับบัญชีเงินลงทุนแต่ละประเภทนั้น
  แตกต่างกันขึ้นกับความเสี่ยงของรูปแบบการลงทุนและหลักทรัพย์ที่ลงทุน
  ตัวอย่างการจำกัดผลขาดทุน ได้แก่

-   กำหนดให้มีผลขาดทุนยังไม่เกิดขึ้นรายหลักทรัพย์ เช่นไม่เกิน 15%
    ของต้นทุนของหลักทรัพย์แต่ละรายการ

-   กำหนดให้มีผลขาดทุนยังไม่เกิดขึ้นของพอร์ต เช่น ไม่เกินกว่าร้อยละ 15
    ของมูลค่าเงินลงทุนรวมของพอร์ต

-   กำหนดมูลค่าเงินลงทุนในหลักทรัพย์ใดหลักทรัพย์หนึ่ง เช่น ไม่เกินกว่า 15 ล้านบาท

การลงทุนในตราสารหนี้

คณะกรรมการบริษัทเป็นผู้พิจารณาอนุมัติวงเงินลงทุน
และให้ความเห็นชอบต่อนโยบายการบริหารความเสี่ยงเกี่ยวกับการลงทุนในตราสารหนี้
ในขณะที่คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุน
อนุมัติลงทุนในตราสารหนี้ในอำนาจที่ได้รับมอบหมาย และกำหนดมาตรการหรือระเบียบวิธีปฏิบัติต่าง
ๆ ในการบริหารความเสี่ยง เช่นการจำกัดจำนวนผลขาดทุนที่จะเกิดขึ้น การรายงานผลการลงทุน
และกำหนดอำนาจการดำเนินการตามจำนวนผลขาดทุนที่เกิดขึ้น
นอกจากนั้นคณะกรรมการพิจารณาการลงทุนมีหน้าที่ประเมินรวมทั้งติดตามผลการลงทุน
เพื่อรายงานต่อคณะกรรมการบริษัท

การลงทุนในหลักทรัพย์อื่น

 การลงทุนในบริษัทใดๆ ซึ่งไม่เข้าเกณฑ์การลงทุนข้างต้น กำหนดให้ผ่านการพิจารณาอนุมัติโดยคณะกรรมการบริษัทที่เกี่ยวข้องในการลงทุน และให้นำเสนอคณะกรรมการบริษัท ทรีนีตี้ วัฒนา จำกัด (มหาชน) เพื่อพิจารณาอนุมัติ รวมทั้งกำหนดเจ้าหน้าที่ที่จะติดตามประเมินผลการลงทุนเพื่อรายงานต่อคณะกรรมการบริษัท

การลงทุนในบริษัทร่วม

บริษัท แอสเซท แบค โฮลดิ้งส์ จำกัด
มีวัตถุประสงค์การจัดตั้งหลักเพื่อดำเนินธุรกิจในการลงทุนในบริษัทที่ทำหน้าที่เกี่ยวข้องกับการแปลงสินทรัพย์เป็นหลักทรัพย์ให้แก่บริษัทอื่น
(Securitization) (รายละเอียดเงินลงทุนตามหัวข้อ 5.6
เรื่องนโยบายการลงทุนในบริษัทย่อยและบริษัทร่วมและการควบคุมดูแลบริษัทย่อยและบริษัทร่วม) ทั้งนี้
นโยบายเบื้องต้นในการแปลงสินทรัพย์เป็นหลักทรัพย์ได้แก่ 1)
สินทรัพย์ที่จะนำมาแปลงเป็นหลักทรัพย์จะต้องมีมูลค่าหลักประกันที่สูงกว่ามูลค่าหลักทรัพย์ 2)
มีการกันเงินสำรองเพียงพอเพื่อชำระต้นทุน และค่าใช้จ่ายของหลักทรัพย์ 3)
มีการจัดอันดับเครดิตตราสารโดยบริษัทจัดอันดับเครดิตก่อนที่จะเสนอขายต่อนักลงทุน 4)
มีสถาบันการเงินทำหน้าที่เพื่อสนับสนุนสภาพคล่องในการชำระคืนเงินต้นของหลักทรัพย์ รวมถึง 5)
จัดให้มีการทำ interest rate swap
เพื่อประกันความเสี่ยงที่เกิดขึ้นจากความผันผวนของอัตราดอกเบี้ยจ่ายของหลักทรัพย์ ทั้งนี้ ปัจจุบัน
หลักทรัพย์จากการแปลงสินทรัพย์ดังกล่าว ได้แก่ หุ้นกู้ระยะยาว และหุ้นกู้ระยะสั้น

ด้วยนโยบายการแปลงสินทรัพย์เป็นหลักทรัพย์ดังกล่าวข้างต้น กลุ่มบริษัท แอสเซท แบค โฮลดิ้งส์
จำกัดมีการคุ้มครองป้องกันความเสี่ยงด้านสภาพคล่องของหลักทรัพย์
โดยการรับชำระหนี้ของสินทรัพย์ซึ่งมีจำนวนสูงกว่าหลักทรัพย์ที่ออกเสนอขาย
และมีการสนับสนุนสภาพคล่องโดยสถาบันการเงินดังกล่าว ดังนั้น จึงไม่ทำให้บริษัทฯ
มีความเสี่ยงจากธุรกรรมดังกล่าว

นโยบายการตั้งสำรองค่าเผื่อการด้อยค่าของเงินลงทุน

บริษัท ทรีนีตี้ วัฒนา จำกัด (มหาชน)
จะแสดงมูลค่าเงินลงทุนในหลักทรัพย์เพื่อค้าและเผื่อขายตามมูลค่ายุติธรรม
สำหรับการเปลี่ยนแปลงมูลค่าของหลักทรัพย์เพื่อค้าจะบันทึกเป็นรายการกำไรหรือขาดทุนในงบการเงิน
ส่วนการเปลี่ยนแปลงมูลค่าของหลักทรัพย์เผื่อขายจะบันทึกเป็นรายการแยกต่างหากในส่วนของผู้ถือหุ้น
ยกเว้นหากหลักทรัพย์เผื่อขายนั้นเกิดการด้อยค่าอย่างถาวร
บริษัทจึงบันทึกการด้อยค่านั้นในงบกำไรขาดทุนทันที

ข) บริษัทหลักทรัพย์ ทรีนีตี้ จำกัด

บริษัทหลักทรัพย์ ทรีนีตี้ จำกัด ดำเนินธุรกิจหลักทรัพย์ โดยมีรายละเอียดแยกตามประเภทธุรกิจดังนี้

  1) การเป็นนายหน้าซื้อขายหลักทรัพย์

บริษัทหลักทรัพย์ ทรีนีตี้ จำกัด เป็นสมาชิกตลาดหลักทรัพย์แห่งประเทศไทยหมายเลข 22
ตั้งแต่เดือนมีนาคม 2545 ให้บริการด้านนายหน้าซื้อขายหลักทรัพย์
โดยมีส่วนแบ่งตลาดมูลค่าการซื้อขายหลักทรัพย์ในปี 2552 ปี 2553 และ ปี 2554 ดังนี้

ตารางแสดงส่วนแบ่งตลาดมูลค่าซื้อขายหลักทรัพย์

+----------------------------------+-----------+-----------+-----------+
| มูลค่าการซื้อขายหลักทรัพย์              | ปี 2552    | ปี 2553    | ปี 2554    |
+----------------------------------+-----------+-----------+-----------+
| ตลาดหลักทรัพย์ฯ (ล้านบาท)            | 4,428,979 | 7,033,974 | 7,191,481 |
+----------------------------------+-----------+-----------+-----------+
| บริษัท (ล้านบาท)                    | 115,805   | 178,175   | 270,092   |
+----------------------------------+-----------+-----------+-----------+
| ส่วนแบ่งตลาดของบริษัท (ร้อยละ)        | 1.31      | 1.27      | 1.88      |
+----------------------------------+-----------+-----------+-----------+

  ที่มา : ตลาดหลักทรัพย์แห่งประเทศไทย

บริษัทฯ ให้บริการด้านนายหน้าซื้อขายหลักทรัพย์กับลูกค้าทั้งที่เป็นบุคคลธรรมดา นิติบุคคล
และลูกค้าสถาบัน จำนวนลูกค้า ณ สิ้นปี 2554 เป็น 16,399 ราย ทั้งนี้บริษัทฯ
ได้กำหนดนโยบายในการรับลูกค้า การอนุมัติและการปรับวงเงินซื้อขายหลักทรัพย์ให้ลูกค้า
รวมถึงนโยบายในการควบคุมและติดตามการซื้อขายหลักทรัพย์และสัญญาซื้อขายล่วงหน้าของลูกค้าดังนี้

นโยบายในการรับลูกค้าและอนุมัติวงเงินให้ลูกค้า 

บริษัทหลักทรัพย์ ทรีนีตี้ จำกัด มีนโยบายในการคัดเลือกลูกค้าที่มีคุณภาพ และมีประวัติการเงินดี ทั้งนี้
บริษัทฯ
มีนโยบายในการรับลูกค้าและกำหนดขอบเขตและอำนาจอนุมัติวงเงินซื้อหลักทรัพย์ให้ลูกค้าตามเกณฑ์
ดังนี้

บุคคลธรรมดา พิจารณาจากความมั่นคงของหน้าที่การงาน รายได้ต่างๆ ที่เพียงพอ
รวมทั้งความสามารถในการชำระเงินในวงเงินที่ได้รับอนุมัติได้
โดยต้องมีเอกสารประกอบการพิจารณา ได้แก่ สำเนาบัตรประจำตัวประชาชน
หรือสำเนาหนังสือเดินทาง สำเนาทะเบียนบ้าน สำเนาสมุดคู่ฝากบัญชีออมทรัพย์ หรือ Bank
Statement หรือข้อมูลแสดงฐานะการเงินอื่น

นิติบุคคล/ ลูกค้าสถาบันการเงิน พิจารณาจากฐานะการเงิน กลุ่มผู้ถือหุ้น
ผู้บริหารและตลอดจนความมั่นคงและผลประกอบการที่ดีของธุรกิจ
โดยต้องมีเอกสารประกอบการพิจารณาได้แก่
สำเนาบัตรประชาชนหรือสำเนาหนังสือเดินทางของผู้มีอำนาจกระทำการแทน
สำเนาหนังสือรับรองการจดทะเบียนหุ้นส่วนของบริษัท งบการเงินย้อนหลัง หรือ Bank Statement

เมื่อเจ้าหน้าที่ได้ตรวจสอบความถูกต้องครบถ้วนของเอกสารและตรวจสอบความมีตัวตนของลูกค้าแล้ว
รวมทั้งประเมินความเสี่ยงด้านการฟอกเงินของลูกค้า และ
พิจารณาเห็นสมควรอนุมัติให้มีวงเงินซื้อขายกับบริษัทฯ ได้
ก็จะเสนอความเห็นพร้อมกับวงเงินต่อผู้บังคับบัญชาและจัดส่งให้เจ้าหน้าที่ฝ่ายปฏิบัติการที่ดูแลงานพิจารณาเครดิต
เพื่อตรวจสอบความครบถ้วนของเอกสารการเปิดบัญชีและให้ความเห็นต่อวงเงินที่ขออนุมัติก่อนนำเสนอขออนุมัติจากผู้มีอำนาจอนุมัติตามลำดับชั้น
(โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาสินเชื่อ)

นอกจากนั้น บริษัทฯ
จะดำเนินการประเมินวงเงินและปรับปรุงข้อมูลลูกค้าให้เป็นปัจจุบันทุกรายอย่างน้อยปีละครั้งและทบทวนข้อมูลลูกค้าเพื่อประเมินความเสี่ยงด้านการฟอกเงินเป็นประจำตามระดับความเสี่ยงของลูกค้า
ในระหว่างปีหากลูกค้าต้องการปรับวงเงิน เจ้าหน้าที่จะพิจารณาประวัติการชำระเงิน
ปริมาณการซื้อขาย และรวบรวมข้อมูลเพื่อการพิจารณาวงเงินเพิ่มเติมเพื่อนำเสนอตามขั้นตอนข้างต้น

นโยบายการควบคุมและติดตามการซื้อขายหลักทรัพย์และสัญญาซื้อขายล่วงหน้าของลูกค้า 

บริษัทหลักทรัพย์ ทรีนีตี้ จำกัด
มีมาตรการควบคุมดูแลการซื้อขายหลักทรัพย์และสัญญาซื้อขายล่วงหน้าของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์แห่งประเทศไทย ตลาดอนุพันธ์
และสำนักงานคณะกรรมการกำกับหลักทรัพย์และตลาดหลักทรัพย์ ได้แก่
การจัดให้มีการควบคุมผู้ใช้ระบบซื้อขายหลักทรัพย์/สัญญาซื้อขายล่วงหน้า
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง การกำหนดวงเงินให้ลูกค้าอย่างเหมาะสม
การกำหนดอำนาจอนุมัติการซื้อขายบนระบบซื้อขายหลักทรัพย์/สัญญาซื้อขายล่วงหน้า
การสอบทานธุรกรรมของลูกค้าเพื่อป้องกันการฟอกเงิน
การจัดระบบงานและช่องทางให้ลูกค้าสามารถร้องเรียนในกรณีที่เจ้าหน้าที่ปฏิบัติไม่เหมาะสม
รวมถึงการดูแลกรณีที่มีข้อผิดพลาดในการทำรายการให้ลูกค้าและแก้ไขให้เกิดความผิดพลาดลดลง
เป็นต้น นอกจากนั้นบริษัทฯ ยังมีระเบียบปฏิบัติภายในต่างๆ
เพื่อควบคุมดูแลการซื้อขายและการชำระราคาของลูกค้าเพื่อไม่ให้เกิดความเสี่ยงกับบริษัทฯได้แก่
การห้ามไม่ให้ลูกค้าซื้อเพิ่มเมื่อเกิดการชำระล่าช้า
การติดตามให้ลูกค้านำเงินมาวางเพิ่มเมื่อเกิดผลขาดทุนถึงระดับที่กำหนดและเงินที่วางไว้ไม่เพียงพอ
รวมไปถึงการปรับลดวงเงินและการปิดบัญชี หากลูกค้ามีปัญหาในการชำระเงิน เป็นต้น

นอกจากนั้น ฝ่ายตรวจสอบและดูแลการปฏิบัติงานภายใน
จะดำเนินการตรวจสอบการซื้อขายของลูกค้า และการปฏิบัติงานของเจ้าหน้าที่ตามแผนงานตรวจสอบ
และแจ้งผลการตรวจสอบโดยตรงถึงประธานเจ้าหน้าที่บริหาร กรรมการอำนวยการ
คณะกรรมการบริษัท และคณะกรรมการตรวจสอบตามเกณฑ์การรายงานที่กำหนด

  2) การให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)

บริษัทฯ ได้กำหนดนโยบาย
ขั้นตอนการดำเนินการและอำนาจอนุมัติให้รัดกุมและให้สอดคล้องกับสภาวะการลงทุน
ตลอดจนหลักเกณฑ์และข้อบังคับต่าง ๆ ที่เกี่ยวข้อง โดยสรุปได้ดังนี้

นโยบายการให้กู้ยืมเพื่อซื้อหลักทรัพย์

บริษัทฯ กำหนดวงเงินให้กู้ยืมแก่ลูกค้าแต่ละรายไม่เกินร้อยละ 25 ของเงินกองทุนของบริษัทฯ
และวงเงินรวมไม่เกิน 5 เท่าของเงินกองทุน

บริษัทฯ
ได้กำหนดหลักเกณฑ์ในการพิจารณารับลูกค้าโดยวิเคราะห์ฐานะการเงินและความรู้ความเข้าใจของลูกค้าในเรื่องความเสี่ยงและวิธีการในการกู้ยืมเพื่อซื้อหลักทรัพย์
สำหรับหลักทรัพย์ที่อนุญาตให้กู้ยืม
บริษัทฯได้แต่งตั้งคณะกรรมการพิจารณาสินเชื่อเพื่อทำหน้าที่ในการพิจารณาหลักทรัพย์ที่อนุญาตให้กู้ยืมเงินโดยมีนโยบายในการคัดเลือกหลักทรัพย์ที่จะอนุญาตให้กู้ยืมจากการพิจารณาสภาพคล่องในการซื้อขายของหลักทรัพย์
ความผันผวนของราคาและปัจจัยพื้นฐานของหลักทรัพย์นั้นๆ
รวมถึงการกำหนดอัตรามาร์จิ้นของหลักทรัพย์ที่อนุญาตให้ซื้อขายตามความเสี่ยงของหลักทรัพย์เพื่อให้บริษัทฯมีหลักประกันจากลูกค้าที่เพียงพอป้องกันความเสี่ยงในการให้กู้ยืมเงิน
ในกรณีที่มีการซื้อขายหลักทรัพย์ในลักษณะกระจุกตัวในหลักทรัพย์ใดโดยพิจารณาจากวงเงินสินเชื่อรวมที่ให้ลูกค้าทุกราย
บริษัทฯ จะพิจารณาเพื่อกำหนดการห้ามซื้อหลักทรัพย์นั้นเพิ่ม

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

เมื่อลูกค้าแสดงความจำนงที่จะขอวงเงินระบบเครดิตบาลานซ์
เจ้าหน้าที่การตลาดต้องจัดให้มีข้อมูลของลูกค้าตามที่บริษัทฯ กำหนด
และต้องทำความเข้าใจกับลูกค้าเกี่ยวกับการลงทุน ประวัติการลงทุน
และประวัติการกู้ยืมเงินเพื่อซื้อหลักทรัพย์
ความพร้อมและความเข้าใจในการปฏิบัติตามกฎระเบียบเกี่ยวกับการกู้ยืมเงินเพื่อซื้อหลักทรัพย์
โดยให้ลูกค้าลงนามในแบบข้อชี้แจงสำหรับการเปิดบัญชีซื้อขายระบบเครดิตบาลานซ์
ก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชี
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัทฯ

นโยบายการควบคุมและติดตามการวางหลักประกันและการชำระหนี้ของลูกค้า

บริษัทฯ กำหนดนโยบายการควบคุมและติดตามการซื้อขายหลักทรัพย์ของลูกค้า
และเพิ่มเติมขั้นตอนปฏิบัติในเรื่องต่อไปนี้

1.  การวางหลักประกัน การเรียกหลักประกันและการบังคับชำระหนี้

  บริษัทฯ รับเฉพาะเงินสดและหลักทรัพย์จดทะเบียนเป็นหลักประกันเท่านั้น
  และกำหนดให้เจ้าหน้าที่การตลาดและเจ้าหน้าที่ฝ่ายปฏิบัติการสอบทานความเพียงพอของหลักประกันของลูกค้าทุกวันโดยใช้ราคาหุ้นที่ซื้อขายล่าสุด
  หากต้องมีการบังคับชำระหนี้
  บริษัทฯได้ให้อำนาจฝ่ายปฏิบัติการดำเนินการบังคับขายหลักทรัพย์ของลูกค้าได้หากเจ้าหน้าที่การตลาดไม่ได้บังคับขายตามข้อกำหนดของบริษัทฯ

2.  การดูแลหลักประกันและทรัพย์สินของลูกค้า

  บริษัทฯ แยกหลักประกันของลูกค้าจากบัญชีของบริษัทฯ
  และปฏิบัติต่อทรัพย์สินของลูกค้าตามประกาศคณะกรรมการกำกับหลักทรัพย์และตลาดหลักทรัพย์

  3) การค้าหลักทรัพย์ และสัญญาซื้อขายล่วงหน้า

บริษัทฯ มีการลงทุนในตราสารหนี้ทั้งตราสารหนี้ระยะสั้นอายุไม่เกิน 90 วัน และตราสารหนี้ระยะยาว เช่น พันธบัตร หุ้นกู้ รวมถึงการลงทุนในหลักทรัพย์จดทะเบียนเพื่อค้า และลงทุนในสัญญาซื้อขายล่วงหน้า 

สำหรับปี 2554 บริษัทฯมีผลตอบแทนจากการลงทุนในตราสารทุน
สัญญาซื้อขายล่วงหน้าและตราสารหนี้ทั้งสิ้น 124.82 ล้านบาท
ซึ่งรวมทั้งกำไรขาดทุนจากการซื้อขายและรายได้ดอกเบี้ยและเงินปันผลจากการลงทุน ณ วันที่ 31
ธันวาคม 2554 บริษัทฯ มีเงินลงทุนในตราสารหนี้เพื่อค้าและเผื่อขายจำนวน 457.98 ล้านบาท
เงินลงทุนในตราสารทุนจำนวน 2.49 ล้านบาท เงินลงทุนในกองทุนรวมจำนวน 5.24 ล้านบาท
และมูลค่ายุติธรรมนอกงบดุลของสัญญาซื้อขายล่วงหน้าที่เป็นสถานะซื้อจำนวน 403.63 ล้านบาท
และสถานะขายจำนวน 401.53 ล้านบาท
รวมทั้งมีมูลค่าของสัญญาซื้ออัตราแลกเปลี่ยนล่วงหน้าจำนวน 12.60 ล้านเหรียญสหรัฐอเมริกา
และสัญญาขายอัตราแลกเปลี่ยนล่วงหน้า 1.62 ล้านเหรียญสหรัฐอเมริกา

นโยบายการลงทุนของบริษัทฯ

การลงทุนและการค้าหลักทรัพย์และสัญญาซื้อขายล่วงหน้าของบริษัทฯ
สามารถแบ่งตามประเภทของตราสารได้ดังนี้

1. เงินฝาก ตั๋วเงินที่สถาบันการเงินเป็นผู้ออก ตั๋วเงินคลัง
พันธบัตรรัฐบาลหรือรัฐวิสาหกิจที่มีอายุการไถ่ถอนไม่เกิน 3 ปี นับแต่วันที่ลงทุน

  2. ตราสารหนี้ภาคเอกชน หรือหน่วยลงทุน

3. หลักทรัพย์ประเภทพันธบัตรรัฐบาล พันธบัตรรัฐวิสาหกิจ
หรือตราสารแสดงสิทธิในหนี้ที่รัฐบาลค้ำประกัน ที่มีอายุไถ่ถอนเกิน 3 ปีนับแต่วันที่ลงทุน

4. หลักทรัพย์จดทะเบียนในตลาดหลักทรัพย์ / สัญญาซื้อขายล่วงหน้า

5. หลักทรัพย์มิใช่หลักทรัพย์จดทะเบียนในตลาดหลักทรัพย์

  6. หลักทรัพย์ประเภทอื่นนอกเหนือจากข้างต้น

บริษัทฯ มีนโยบายการลงทุนและค้าหลักทรัพย์และสัญญาซื้อขายล่วงหน้าที่มีสภาพคล่องสูง โดยบริษัทฯ
จะทำการศึกษาและคัดเลือกหลักทรัพย์ที่มีพื้นฐานและผลการดำเนินงานที่ดี
และ/หรือได้รับผลตอบแทนที่ดีตามสภาพของตลาด
โดยลักษณะการลงทุนและค้าหลักทรัพย์และสัญญาซื้อขายล่วงหน้าจะขึ้นกับสภาวะตลาด
สำหรับการลงทุนในสัญญาซื้อขายล่วงหน้า บริษัทฯ ได้ทำหน้าที่เป็นผู้ดูแลสภาพคล่อง (Market
Maker) ของตลาดอนุพันธ์ นอกเหนือจากการลงทุนเพื่อบริษัทฯ

นโยบายการควบคุมดูแลการลงทุน

คณะกรรมการบริษัท ทรีนีตี้ วัฒนา จำกัด (มหาชน)
จะเป็นผู้อนุมัติวงเงินลงทุนของบริษัทและบริษัทในกลุ่ม
รวมทั้งอนุมัติระเบียบวิธีปฏิบัติและการบริหารความเสี่ยงเกี่ยวกับการลงทุน
นอกจากนั้นได้แต่งตั้งคณะกรรมการพิจารณาการลงทุน
เพื่อควบคุมดูแลการลงทุนให้เป็นไปตามระเบียบและขั้นตอนปฏิบัติที่ได้รับอนุมัติ
และควบคุมกำกับดูแลความเสี่ยงในการลงทุนให้เหมาะสม
รวมถึงการพิจารณาอนุมัติกรอบการลงทุนของผู้ดูแลบัญชีเงินลงทุนของบริษัท
(โปรดดูรายละเอียดในส่วนที่ 1 ข้อ 8 หัวข้อคณะกรรมการพิจารณาการลงทุน)
และจัดให้มีฝ่ายบริหารความเสี่ยงและข้อมูลการจัดการ
ซึ่งทำหน้าที่ติดตามควบคุมให้มีการรายงานและแก้ไขกรณีที่การลงทุนไม่อยู่ในกรอบที่ได้รับการอนุมัติ

นโยบายการตั้งสำรองค่าเผื่อการด้อยค่าของเงินลงทุน

บริษัทหลักทรัพย์ ทรีนีตี้ จำกัด
มีนโยบายการบันทึกเงินลงทุนและการตั้งสำรองค่าเผื่อการด้อยค่าตามหลักเกณฑ์ของสำนักงาน
ก.ล.ต. และเกณฑ์ของบริษัท ทรีนีตี้ วัฒนา จำกัด (มหาชน)

  4) การเป็นที่ปรึกษาการลงทุน

บริษัทฯ ให้บริการด้านที่ปรึกษาการลงทุนควบคู่กับการให้บริการนายหน้าซื้อขายหลักทรัพย์
โดยจะทำหน้าที่ในการให้คำแนะนำเกี่ยวกับการลงทุนซื้อขายหลักทรัพย์ให้กับลูกค้า ปัจจุบันบริษัทฯ
ยังไม่มีการคิดค่าธรรมเนียมในการให้คำปรึกษาการลงทุนแต่อย่างใด บริษัทฯ
ได้รับความเห็นชอบระบบงานที่ปรึกษาการลงทุนแล้วตั้งแต่เมื่อวันที่ 5 พฤศจิกายน 2546 ดังนั้น
บริษัทฯ สามารถให้คำแนะนำผ่านสื่อต่างๆได้ ในฐานะที่ปรึกษาการลงทุน

  5) การจัดจำหน่ายหลักทรัพย์

บริษัทหลักทรัพย์ ทรีนีตี้ จำกัด
มีการให้บริการด้านการจัดจำหน่ายและรับประกันการจัดจำหน่ายหลักทรัพย์แก่บริษัทต่างๆที่ประสงค์จะเสนอขายหลักทรัพย์ทั้งตราสารหนี้และตราสารทุน
โดยมีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน ก.ล.ต.
และมีคุณสมบัติเป็นผู้ควบคุมการปฏิบัติงาน ก่อนที่บริษัทฯจะรับเป็นผู้จัดจำหน่ายหลักทรัพย์รายใด
จะต้องผ่านการพิจารณาและวิเคราะห์รายละเอียดเกี่ยวกับหลักทรัพย์ ราคาเสนอขาย สภาวะตลาด
และทดสอบความต้องการของลูกค้าและผู้ลงทุน จากนั้นจึงนำเสนอผู้มีอำนาจอนุมัติตามลำดับชั้น เช่น
ผู้บริหารฝ่าย กรรมการอำนวยการ คณะกรรมการจัดการการรับประกันการจัดจำหน่าย

  6) การให้บริการยืมและให้ยืมหลักทรัพย์

เดือนมกราคม 2548 บริษัทหลักทรัพย์ ทรีนีตี้ จำกัด
ได้รับใบอนุญาตประกอบธุรกิจยืมและให้ยืมหลักทรัพย์
โดยมีขอบเขตจำกัดเฉพาะการยืมและให้ยืมหลักทรัพย์เพื่อส่งมอบหลักทรัพย์ที่จัดสรรเกินจำนวนในการจัดจำหน่ายหลักทรัพย์

ต่อมาเมื่อวันที่ 28 พฤศจิกายน 2551 บริษัทฯ
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้สามารถดำเนินธุรกิจการยืมและให้ยืมหลักทรัพย์เต็มรูปแบบ
โดยสามารถเป็นตัวแทนของผู้ยืมและผู้ให้ยืม หรือเป็นคู่สัญญาในการยืมและให้ยืมหลักทรัพย์กับลูกค้าได้

บริษัทฯ ได้เปิดให้บริการกับลูกค้าในเดือนมกราคม 2552
ก่อนการดำเนินการเพื่อให้บริการยืมและให้ยืมหลักทรัพย์ บริษัทฯ
จะวิเคราะห์ความเสี่ยงของคู่สัญญาให้แน่ใจว่าในการยืมและให้ยืมดังกล่าว
คู่สัญญาสามารถส่งมอบหลักทรัพย์ให้บริษัทฯ ได้ และบริษัทฯ
จะต้องดำรงหลักประกันให้แก่ผู้ให้ยืมตลอดระยะเวลาที่ยืมตามที่สำนักงาน ก.ล.ต. กำหนด
รวมทั้งจัดเตรียมหลักทรัพย์เพื่อคืนให้ผู้ให้ยืมได้ตามกำหนดเวลาอย่างครบถ้วน

ณ สิ้นปี 2554 มีลูกค้าเปิดบัญชีเพื่อธุรกรรมการยืมและให้ยืมหลักทรัพย์จำนวน 241 ราย

  7) การเป็นที่ปรึกษาทางการเงิน

ปัจจุบันบริษัทหลักทรัพย์ ทรีนีตี้ จำกัด
ได้รับความเห็นชอบให้ดำเนินธุรกิจการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี โดยจะสิ้นสุดในวันที่ 7 สิงหาคม 2555 ปัจจุบันบริษัทฯ
มีบุคลากรที่มีประสบการณ์และมีความรู้ความสามารถในงานด้านวาณิชธนกิจจำนวน 9 คน
ซึ่งในจำนวนนี้มีคุณสมบัติเป็นผู้ควบคุมการปฏิบัติงานจำนวน 4 คน

นอกจากนี้ บริษัทฯ ยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลัง
เพื่อให้บริการในฐานะปรึกษาสาขาการเงินให้แก่หน่วยงานต่างๆ ทั้งภาครัฐและเอกชน
รายละเอียดของบริการที่ปรึกษาทางการเงินสามารถดูได้จากหัวข้อ ค) บริษัท ทรีนีตี้ แอ๊ดไวซอรี่
2001 จำกัด

  8) การจัดการกองทุนส่วนบุคคล

บริษัทหลักทรัพย์ ทรีนีตี้ จำกัด ได้รับใบอนุญาตประกอบธุรกิจจัดการกองทุนส่วนบุคคลในเดือนสิงหาคม
2548 และเริ่มประกอบธุรกิจในเดือนพฤศจิกายน 2548 โดยบริษัทฯ จัดให้มีระบบงานที่มีความพร้อม
มีการแบ่งแยกหน้าที่ระหว่างผู้จัดการกองทุน และฝ่ายปฏิบัติการที่ชัดเจนและเหมาะสม
โดยฝ่ายปฏิบัติการจะเป็นผู้ดูแลและติดต่อกับผู้รับฝากทรัพย์สิน รวมทั้งตรวจสอบรายการ
จัดทำรายงาน และกระทบยอดทรัพย์สินกับผู้รับฝากทรัพย์สิน ในการควบคุมดูแลการลงทุน
คณะกรรมการบริษัทฯ
ได้มอบหมายให้คณะกรรมการจัดการกองทุนส่วนบุคคลเป็นผู้ดูแลและกำหนดกรอบการลงทุนที่เหมาะสม
รวมทั้งประเมินผลการลงทุนในภาพรวมเพื่อให้คำแนะนำการลงทุนที่เหมาะสม
(โปรดดูรายละเอียดในส่วนที่ 1 ข้อ 8 หัวข้อคณะกรรมการจัดการกองทุน)

ณ วันที่ 31 ธันวาคม 2554 บริษัทฯ มีลูกค้าที่ใช้บริการการจัดการกองทุนส่วนบุคคลจำนวน 61 ราย
โดยมีมูลค่าสินทรัพย์สุทธิรวมเพิ่มขึ้นจาก 638 ล้านบาทเมื่อสิ้นปี 2553 เป็น 1,014 ล้านบาท ณ
สิ้นปี 2554

  9) การเป็นตัวแทนซื้อขายสัญญาซื้อขายล่วงหน้า

บริษัทหลักทรัพย์ ทรีนีตี้ จำกัด
ได้รับใบอนุญาตประกอบธุรกิจการเป็นตัวแทนซื้อขายสัญญาซื้อขายล่วงหน้าเมื่อวันที่ 31 กรกฎาคม
2551 และเริ่มดำเนินธุรกิจ เมื่อวันที่ 1 ธันวาคม 2551

บริษัทฯ มีส่วนแบ่งตลาดมูลค่าการซื้อขายหลักทรัพย์ในปี 2552 ปี 2553 และปี 2554 ดังนี้

ตารางแสดงส่วนแบ่งตลาดปริมาณการซื้อขายสัญญาซื้อขายล่วงหน้า

+---------------------------------+-----------+-----------+-----------+
| ปริมาณการซื้อขาย                   | ปี 2552    | ปี 2553    | ปี 2554    |
|                                 |           |           |           |
| (สัญญา)                          |           |           |           |
+---------------------------------+-----------+-----------+-----------+
| ตลาดอนุพันธ์                       | 3,075,318 | 4,519,436 | 1         |
|                                 |           |           | 0,027,116 |
+---------------------------------+-----------+-----------+-----------+
| บริษัทหลักทรัพย์ ทรีนีตี้ จำกัด           | 458,912   | 551,623   | 1,033,224 |
+---------------------------------+-----------+-----------+-----------+
| ส่วนแบ่งตลาดของบริษัท (ร้อยละ)       | 7.46      | 6.10      | 5.15      |
+---------------------------------+-----------+-----------+-----------+

ที่มา : บริษัท ตลาดอนุพันธ์ (ประเทศไทย) จำกัด (มหาชน)

ตารางแสดงปริมาณการซื้อขายของตลาดอนุพันธ์ แยกตามประเภทผลิตภัณฑ์

+---+---+------+---------+-------+---------+-------+----------+--------+
| ป |   |      | ปี 2552  |       | ปี 2553  |       | ปี 2554   |        |
| ร |   |      |         |       |         |       |          |        |
| ิม |   |      |         |       |         |       |          |        |
| า |   |      |         |       |         |       |          |        |
| ณ |   |      |         |       |         |       |          |        |
| ก |   |      |         |       |         |       |          |        |
| า |   |      |         |       |         |       |          |        |
| ร |   |      |         |       |         |       |          |        |
| ซ |   |      |         |       |         |       |          |        |
| ื้อ |   |      |         |       |         |       |          |        |
| ข |   |      |         |       |         |       |          |        |
| า |   |      |         |       |         |       |          |        |
| ย |   |      |         |       |         |       |          |        |
|   |   |      |         |       |         |       |          |        |
| ( |   |      |         |       |         |       |          |        |
| ส |   |      |         |       |         |       |          |        |
| ัญ |   |      |         |       |         |       |          |        |
| ญ |   |      |         |       |         |       |          |        |
| า |   |      |         |       |         |       |          |        |
| ) |   |      |         |       |         |       |          |        |
+---+---+------+---------+-------+---------+-------+----------+--------+
|   |   |      | จำ      | ร้อยละ | จำ      | ร้อยละ | จ        | ร้อยละ  |
|   |   |      | นวนสัญญา |       | นวนสัญญา |       | ำนวนสัญญา |        |
+---+---+------+---------+-------+---------+-------+----------+--------+
|   | ฟ |      | 2,      | 9     | 4,      | 9     | 9        | 98.92% |
|   | ิว |      | 979,814 | 6.89% | 412,119 | 7.63% | ,919,123 |        |
|   | เ |      |         |       |         |       |          |        |
|   | จ |      |         |       |         |       |          |        |
|   | อ |      |         |       |         |       |          |        |
|   | ร |      |         |       |         |       |          |        |
|   | ์ส |      |         |       |         |       |          |        |
+---+---+------+---------+-------+---------+-------+----------+--------+
|   | - |      | -       |       | -       | -     | 3,320    | 0.03%  |
|   | น |      |         |       |         |       |          |        |
|   | ้ำ |      |         |       |         |       |          |        |
|   | ม |      |         |       |         |       |          |        |
|   | ัน |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 311,591 | 1     | 971,423 | 2     | 3        | 39.78% |
|   | ท |      |         | 0.13% |         | 1.49% | ,989,278 |        |
|   | อ |      |         |       |         |       |          |        |
|   | ง |      |         |       |         |       |          |        |
|   | ค |      |         |       |         |       |          |        |
|   | ำ |      |         |       |         |       |          |        |
+---+---+------+---------+-------+---------+-------+----------+--------+
|   | - |      | -       | -     | -       | -     | 31,567   | 0.31%  |
|   | เ |      |         |       |         |       |          |        |
|   | ง |      |         |       |         |       |          |        |
|   | ิน |      |         |       |         |       |          |        |
+---+---+------+---------+-------+---------+-------+----------+--------+
|   | - |      | -       | -     | 41      | 0.00% | 429      | 0.00%  |
|   | อ |      |         |       |         |       |          |        |
|   | ัต |      |         |       |         |       |          |        |
|   | ร |      |         |       |         |       |          |        |
|   | า |      |         |       |         |       |          |        |
|   | ด |      |         |       |         |       |          |        |
|   | อ |      |         |       |         |       |          |        |
|   | ก |      |         |       |         |       |          |        |
|   | เ |      |         |       |         |       |          |        |
|   | บ |      |         |       |         |       |          |        |
|   | ี้ย |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 145,758 | 4.74% | 969,353 | 2     | 1        | 15.74% |
|   | S |      |         |       |         | 1.45% | ,578,092 |        |
|   | i |      |         |       |         |       |          |        |
|   | n |      |         |       |         |       |          |        |
|   | g |      |         |       |         |       |          |        |
|   | l |      |         |       |         |       |          |        |
|   | e |      |         |       |         |       |          |        |
|   | S |      |         |       |         |       |          |        |
|   | t |      |         |       |         |       |          |        |
|   | o |      |         |       |         |       |          |        |
|   | c |      |         |       |         |       |          |        |
|   | k |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 2,      | 8     | 2,      | 5     | 4        | 43.05% |
|   | S |      | 522,465 | 2.02% | 471,302 | 4.68% | ,316,437 |        |
|   | E |      |         |       |         |       |          |        |
|   | T |      |         |       |         |       |          |        |
|   | 5 |      |         |       |         |       |          |        |
|   | 0 |      |         |       |         |       |          |        |
|   | I |      |         |       |         |       |          |        |
|   | n |      |         |       |         |       |          |        |
|   | d |      |         |       |         |       |          |        |
|   | e |      |         |       |         |       |          |        |
|   | x |      |         |       |         |       |          |        |
+---+---+------+---------+-------+---------+-------+----------+--------+
|   | อ |      | 95,504  | 3.11% | 107,317 | 2.37% | 107,993  | 1.08%  |
|   | อ |      |         |       |         |       |          |        |
|   | ป |      |         |       |         |       |          |        |
|   | ช |      |         |       |         |       |          |        |
|   | ั่น |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 95,504  | 3.11% | 107,317 | 2.37% | 107,993  | 1.08%  |
|   | S |      |         |       |         |       |          |        |
|   | E |      |         |       |         |       |          |        |
|   | T |      |         |       |         |       |          |        |
|   | 5 |      |         |       |         |       |          |        |
|   | 0 |      |         |       |         |       |          |        |
|   | I |      |         |       |         |       |          |        |
|   | n |      |         |       |         |       |          |        |
|   | d |      |         |       |         |       |          |        |
|   | e |      |         |       |         |       |          |        |
|   | x |      |         |       |         |       |          |        |
+---+---+------+---------+-------+---------+-------+----------+--------+
|   |   | -    | 47,218  | 1.54% | 55,166  | 1.22% | 52,562   | 0.52%  |
|   |   | Call |         |       |         |       |          |        |
+---+---+------+---------+-------+---------+-------+----------+--------+
|   |   | -    | 48,286  | 1.57% | 52,151  | 1.15% | 55,431   | 0.55%  |
|   |   | Put  |         |       |         |       |          |        |
+---+---+------+---------+-------+---------+-------+----------+--------+
|   | ร |      | 3,      | 10    | 4,      | 10    | 10       | 1      |
|   | ว |      | 075,318 | 0.00% | 519,436 | 0.00% | ,027,116 | 00.00% |
|   | ม |      |         |       |         |       |          |        |
|   | ( |      |         |       |         |       |          |        |
|   | ส |      |         |       |         |       |          |        |
|   | ัญ |      |         |       |         |       |          |        |
|   | ญ |      |         |       |         |       |          |        |
|   | า |      |         |       |         |       |          |        |
|   | ) |      |         |       |         |       |          |        |
+---+---+------+---------+-------+---------+-------+----------+--------+

ในปี 2554 ส่วนแบ่งการตลาดของบริษัทฯ ลดลงจากร้อยละ 6.10 ในปี 2553 เป็นร้อยละ 5.15
โดยเป็นอันดับ 5 ของปริมาณการซื้อขายรวมของตลาดอนุพันธ์ ทั้งนี้
การเพิ่มขึ้นของปริมาณการซื้อขายของตลาดอนุพันธ์
โดยหลักเกิดจากความนิยมในการลงทุนสัญญาซื้อขายล่วงหน้าที่อ้างอิงทองคำ (Gold Futures)
ที่อ้างอิง SET50 Index (SET50 Index Futures) และที่อ้างอิงหุ้นรายตัว (Single Stock
Futures) ที่มีมากขึ้นตามลำดับ

บริษัทฯ ให้บริการด้านตัวแทนซื้อขายสัญญาซื้อขายล่วงหน้ากับลูกค้า
โดยเน้นกลุ่มลูกค้าบุคคลธรรมดาเป็นหลัก ทั้งนี้บริษัทฯ ได้กำหนดนโยบายในการรับลูกค้า
การอนุมัติและการปรับวงเงินซื้อขายสัญญาซื้อขายล่วงหน้าให้ลูกค้า
รวมถึงนโยบายในการควบคุมและติดตามการซื้อขายสัญญาซื้อขายล่วงหน้าของลูกค้าเช่นเดียวกับการเป็นนายหน้าซื้อขายหลักทรัพย์
แต่โดยที่การซื้อขายสัญญาซื้อขายล่วงหน้ามีความเสี่ยงที่สูงกว่า บริษัทฯ
จึงจัดให้มีแบบสอบถามเพื่อให้เจ้าหน้าที่การตลาดใช้ในการพิจารณาและประเมินความรู้ความเข้าใจของลูกค้าเพิ่มเติม
รวมทั้งให้ลูกค้าลงนามในข้อชี้แจงสำหรับการเปิดบัญชีซื้อขายสัญญาซื้อขายล่วงหน้าก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชี
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัทฯ

  10) การให้บริการงานสนับสนุนแก่บริษัทในกลุ่ม

บริษัทหลักทรัพย์ ทรีนีตี้ จำกัด ได้รับโอนหน่วยงานสนับสนุนทั้งหมดจากบริษัท ทรีนีตี้ อินฟอร์เมชั่น
จำกัด เพื่อให้บริการเกี่ยวกับด้านการเงินและบัญชี ตรวจสอบ คอมพิวเตอร์ และทรัพยากรบุคคล
รวมทั้งงานด้านธุรการอื่นๆ
รวมทั้งการตรวจสอบและดูแลการปฏิบัติงานภายในให้กับบริษัทในกลุ่มทั้งหมด โดยบริษัทฯ
ได้มีการทำสัญญาระหว่างกันดังนี้

สัญญา ระหว่าง บริษัทหลักทรัพย์ ทรีนีตี้ จำกัด กับ บริษัท ทรีนีตี้ แอ๊ดไวซอรี่ 2001 จำกัด

+--------------+-------------------------------------------------------+
| คู่สัญญา:       | บริษัทหลักทรัพย์ ทรีนีตี้ จำกัด : ผู้ให้บริการ                      |
|              |                                                       |
|              | บริษัท ทรีนีตี้ แอ๊ดไวซอรี่ 2001 จำกัด : ผู้รับบริการ               |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2554 จำนวน 600,000 บาท                    |
+--------------+-------------------------------------------------------+

สัญญา ระหว่าง บริษัทหลักทรัพย์ ทรีนีตี้ จำกัด กับ บริษัท ทรีนีตี้ วัฒนา จำกัด (มหาชน)

+--------------+-------------------------------------------------------+
| คู่สัญญา:       | บริษัทหลักทรัพย์ ทรีนีตี้ จำกัด : ผู้ให้บริการ                      |
|              |                                                       |
|              | บริษัท ทรีนีตี้ วัฒนา จำกัด (มหาชน) : ผู้รับบริการ                |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการประชาสัมพันธ์ และงานธุรการ            |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2554 จำนวน 600,000 บาท                    |
+--------------+-------------------------------------------------------+

ค) บริษัท ทรีนีตี้ แอ๊ดไวซอรี่ 2001 จำกัด

บริษัท ทรีนีตี้ แอ๊ดไวซอรี่ 2001 จำกัด ดำเนินธุรกิจด้านที่ปรึกษาทางการเงิน
และงานด้านวาณิชธนกิจ โดยบริษัทฯ
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี โดยจะสิ้นสุดความเห็นชอบในวันที่ 21 พฤษภาคม 2559 ปัจจุบัน บริษัทฯ
มีบุคลากรที่มีประสบการณ์และมีความรู้ความสามารถในงานด้านวาณิชธนกิจจำนวน 3 คน
และมีคุณสมบัติเป็นผู้ควบคุมการปฏิบัติงานจำนวน 2 คน ในการให้บริการ
บริษัทจะปฏิบัติงานร่วมกับทีมงานวานิชธนกิจที่สังกัดบริษัทหลักทรัพย์ ทรีนีตี้ จำกัด
โดยมีการให้บริการที่ปรึกษาทางการเงินหลากหลายรูปแบบ ได้แก่
ที่ปรึกษาทางการเงินในการออกและเสนอขายหลักทรัพย์
การนำหลักทรัพย์เข้าจดทะเบียนในตลาดหลักทรัพย์แห่งประเทศไทย
ที่ปรึกษาในการซื้อหรือควบกิจการ (Merger & Acquisitions)
ที่ปรึกษาและตัวกลางในการจัดหาผู้ร่วมทุน
ที่ปรึกษาทางการเงินในโครงการแปลงสินทรัพย์เป็นหลักทรัพย์
ที่ปรึกษาในการปรับโครงสร้างบริษัทและจัดหาแหล่งเงินทุน ที่ปรึกษาในการประเมินมูลค่าหุ้น
รวมทั้งเป็นที่ปรึกษาในการให้คำแนะนำด้านต่างๆที่เกี่ยวกับตลาดเงิน
ตลาดทุนและภาวะเศรษฐกิจอุตสาหกรรมโดยรวม
ตลอดจนการให้คำแนะนำเกี่ยวกับกฎระเบียบที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
และหน่วยงานอื่นๆ ที่เกี่ยวข้อง

ทั้งนี้ในการให้บริการที่ปรึกษาทางการเงินจะมุ่งเน้นที่จะให้บริการที่มีประสิทธิภาพ
และเสนอรูปแบบการบริการที่เอื้อประโยชน์สูงสุดให้กับลูกค้า
รวมทั้งการสร้างโอกาสในการเสนอบริการที่ต่อเนื่องให้กับลูกค้าเพื่อเป็นการรักษาฐานลูกค้าให้กลับมาใช้บริการของบริษัทฯ
อีกในอนาคต

นอกจากนี้ บริษัทฯ ยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลัง
เพื่อให้บริการในฐานะปรึกษาสาขาการเงินให้แก่หน่วยงานต่างๆ ทั้งภาครัฐและเอกชน

4.2 การตลาดและภาวะการแข่งขัน

4.2.1 ภาวะตลาดและการแข่งขันในธุรกิจหลักทรัพย์

แม้ปี 2554 ภาวะตลาดหุ้นไทยต้องเผชิญกับปัจจัยลบทั้งในประเทศและต่างประเทศ เช่น
ปัญหาวิกฤติหนี้สาธารณะในยุโรป เหตุการณ์แผ่นดินไหวที่ญี่ปุ่น
การถูกลดอันดับเครดิตของสหรัฐอเมริกา รวมทั้งปัญหามหาอุทกภัยภายในประเทศไทยเอง
แต่ด้วยภาพรวมของภาวะเศรษฐกิจไทยที่ยังขยายตัวได้ต่อเนื่อง
อีกทั้งหลังการเลือกตั้งรัฐบาลใหม่ยังเร่งออกมาตรการกระตุ้นเศรษฐกิจโดยเฉพาะการบริโภคเอกชนเป็นหลัก
เพื่อสร้างความเชื่อมั่นให้กับนักลงทุนทั้งชาวไทยและชาวต่างชาติได้ จึงส่งผลให้ในปี 2554
มูลค่าการซื้อขายหลักทรัพย์ (รวม SET และ MAI) เฉลี่ยต่อวันอยู่ที่ 29,473 ล้านบาท
เพิ่มขึ้นในอัตราร้อยละ 1.40 เมื่อเทียบกับมูลค่าการซื้อขายเฉลี่ยต่อวันในปี 2553
ซึ่งนับเป็นการสร้างสถิติมีมูลค่าการซื้อขายหลักทรัพย์เฉลี่ยสูงสุดตั้งแต่ก่อตั้งตลาดหลักทรัพย์แห่งประเทศไทย
(ตลท.) ขึ้นมาในปี 2518 ขณะที่ดัชนีตลาดหลักทรัพย์ (SET Index)
แม้ระหว่างปีจะมีการปรับตัวผันผวนขึ้นลงไปตามปัจจัยต่างๆ ข้างต้นบ้าง แต่ ณ
วันทำการสุดท้ายของปี 2554 SET Index อยู่ที่ 1,025.32 จุด ลดลงเล็กน้อย จาก 1,032.76
จุด ณ วันทำการสุดท้ายของปี 2553 หรือลดลงเพียงอัตราร้อยละ 0.72

  ------- -----------------------------------------------------------------
  Chart   SET Index และมูลค่าการซื้อขายของตลาดหุ้นไทย (รวม SET และ MAI)
          เฉลี่ยต่อวัน - รายปี

  []      
  ------- -----------------------------------------------------------------

  Source: ตลาดหลักทรัพย์แห่งประเทศไทย

เมื่อพิจารณามูลค่าการซื้อขายหลักทรัพย์ (รวม SET และ MAI) แยกตามประเภทนักลงทุน พบว่า
ในปี 2554 บทบาทของนักลงทุนต่างประเทศ นักลงทุนสถาบันในประเทศ และบัญชีบริษัทหลักทรัพย์
(Proprietary Trading) ต่างปรับตัวเพิ่มขึ้น โดยมีมูลค่าการซื้อขายเพิ่มขึ้นจากปี 2553 ร้อยละ
26.6, 18.2, และ 12.1 ตามลำดับ ส่วนนักลงทุนรายย่อยในประเทศกลับมีบทบาทลดลง
โดยมีมูลค่าการซื้อขายลดลงจากปี 2553 ร้อยละ 8.9
ส่งผลให้สัดส่วนมูลค่าการซื้อขายหลักทรัพย์ของแต่ละประเภทนักลงทุนเมื่อเทียบกับปี 2553
เป็นดังกราฟด้านล่าง

  -------- --------------------------------------------------------------
  Chart    สัดส่วนมูลค่าการซื้อขายหลักทรัพย์ของนักลงทุนแต่ละประเภท

  []       
  -------- --------------------------------------------------------------

  Source: ตลาดหลักทรัพย์แห่งประเทศไทย

ทั้งนี้โดยรวมตลอดปี 2554 นักลงทุนต่างประเทศและสถาบันในประเทศ มีสถานะเป็นผู้ขายสุทธิ
5,290 ล้านบาท และ 29,296 ล้านบาท ตามลำดับ
ขณะที่นักลงทุนรายย่อยในประเทศและบัญชีบริษัทหลักทรัพย์ มีสถานะเป็นผู้ซื้อสุทธิ 1,309 ล้านบาท
และ 33,277 ล้านบาท ตามลำดับ

  -------- --------------------------------------------------------------
  Chart    มูลค่าซื้อขายหลักทรัพย์สุทธิของนักลงทุนแต่ละประเภท

  []       
  -------- --------------------------------------------------------------

Source: ตลาดหลักทรัพย์แห่งประเทศไทย

ตารางสรุปภาวะหลักทรัพย์

  --------------------------------------------------------------------------
                                         2552        2553        2554
  -------------------------------------- ----------- ----------- -----------
  ดัชนีตลาดหลักทรัพย์ (จุด)                    734.54      1,032.76    1,025.32

  มูลค่าหลักทรัพย์ตามราคาตลาด (ล้านบาท)        5,912,231   8,389,812   8,485,006

  มูลค่าการซื้อขายหลักทรัพย์รวม (ล้านบาท)        4,428,979   7,033,974   7,191,481

  มูลค่าการซื้อขายหลักทรัพย์เฉลี่ยต่อวัน (ล้านบาท)   18,226      29,066      29,473

  อัตราเงินปันผลตอบแทน (ร้อยละ)              3.65        2.92        3.72

  อัตราส่วนราคาปิดต่อกำไรต่อหุ้น (เท่า)          25.56       15.35       12.07

  จำนวนบริษัทจดทะเบียน (บริษัท)               535         540         545

  จำนวนบริษัทจดทะเบียนใหม่ (IPO) (บริษัท) *    17          11          10

  มูลค่าตลาดบริษัทจดทะเบียนใหม่ (IPO)          11,608      12,588      18,463
  (ล้านบาท) * **                                                  
  --------------------------------------------------------------------------

  * จำนวนและมูลค่าของบริษัทจดทะเบียนใหม่ ในตลาดหลักทรัพย์แห่งประเทศไทย
  และตลาดหลักทรัพย์ MAI

  ** มูลค่าตลาดที่จัดจำหน่ายต่อประชาชนคำนวณจากราคา IPO
  ซึ่งรวมมูลค่ากองทุนอสังหาริมทรัพย์จดทะเบียนใหม่

  ที่มา : ตลาดหลักทรัพย์แห่งประเทศไทย

  --------- -------------------------------------------------------------
  Chart     ส่วนแบ่งการตลาดของบริษัทสมาชิก

  []        
  --------- -------------------------------------------------------------

ที่มา: ตลาดหลักทรัพย์แห่งประเทศไทย

ในปี 2554 มีบริษัทสมาชิกที่ได้รับใบอนุญาตเป็นนายหน้าซื้อขายหลักทรัพย์ 33 แห่ง
โดยการเพิ่มขึ้นของสัดส่วนมูลค่าการซื้อขายหลักทรัพย์ของนักลงทุนต่างประเทศ
ทำให้ส่วนแบ่งการตลาดของบริษัทหลักทรัพย์ที่มีฐานลูกค้าส่วนใหญ่เป็นลูกค้าต่างประเทศปรับตัวเพิ่มขึ้นอย่างเห็นได้ชัด
เช่น CS, UBS, MACQ และ CLSA ขณะที่บริษัทหลักทรัพย์ที่มีฐานลูกค้ารายย่อยเป็นหลัก
กลับมีส่วนแบ่งการตลาดปรับลดลง

อย่างไรก็ดี สำหรับ บริษัทหลักทรัพย์ ทรีนีตี้ จำกัด
ซึ่งมีกลุ่มลูกค้าเป้าหมายเป็นลูกค้ารายย่อยซึ่งเป็นบุคคลธรรมดาและนิติบุคคลทั่วไป กลับพบว่าในปี
2554 มีส่วนแบ่งตลาดเพิ่มขึ้นจากร้อยละ 1.13 ในปี 2553 เป็นร้อยละ 1.28
โดยกลุ่มลูกค้าดังกล่าวมีมูลค่าการซื้อขายเพิ่มขึ้นจากปี 2553 คิดเป็นร้อยละ 11.70
ในขณะที่บัญชีเงินลงทุนของบริษัทฯ มีการซื้อขายเพิ่มขึ้นร้อยละ 192.53 โดยลูกค้าของบริษัทฯ
จะซื้อขายหลักทรัพย์ด้วยเงินสดคิดเป็นสัดส่วนร้อยละ 81.23
และซื้อขายด้วยบัญชีเครดิตบาลานซ์ในสัดส่วนร้อยละ 10.61
สำหรับการซื้อขายหลักทรัพย์ผ่านบัญชีอินเทอร์เน็ต ก็มีสัดส่วนร้อยละ 8.16 ทั้งนี้
ในช่วงที่ผ่านมาบริษัทฯ ไม่มีการพึ่งพิงลูกค้ารายใดรายหนึ่งเกิน 10% ของรายได้รวม

ตารางแสดงมูลค่าซื้อขายของลูกค้าแยกตามประเภทของลูกค้า

หน่วย : ล้านบาท

  -----------------------------------------------------------------------------------
  ประเภทลูกค้า       ปี 2552                 ปี 2553                ปี 2554       
  ---------------- ------------ --------- ------------ -------- ------------ --------
                   มูลค่าซื้อขาย    ร้อยละ     มูลค่าซื้อขาย    ร้อยละ    มูลค่าซื้อขาย    ร้อยละ

  รายย่อยในประเทศ   86,453.83    74.65     118,755.78   66.65    132,651.14   49.11

  สถาบันในประเทศ    14,864.90    12.84     19,003.29    10.67    24,348.83    9.01

  ลูกค้าต่างประเทศ    800.23       0.69      2,579.18     1.45     2,410.12     0.89

  อื่นๆ              13,685.86    11.82     37,836.57    21.24    110,682.47   40.98

  รวม              115,804.82   100.00    178,174.82   100.00   270,092.56   100.00
  -----------------------------------------------------------------------------------

หมายเหตุ : อื่น ๆ หมายถึง บัญชีซื้อขายของบริษัทหลักทรัพย์ ทรีนีตี้ จำกัด

ตารางแสดงมูลค่าซื้อขายของลูกค้าแยกตามประเภทบัญชี

หน่วย : ล้านบาท

  ----------------------------------------------------------------------------------
  ประเภทบัญชี        ปี 2552                ปี 2553                ปี 2554       
  ---------------- ------------ -------- ------------ -------- ------------ --------
                   มูลค่าซื้อขาย    ร้อยละ    มูลค่าซื้อขาย    ร้อยละ    มูลค่าซื้อขาย    ร้อยละ

  บัญชีเงินสด         95,485.53    82.45    145,527.47   81.68    219,404.80   81.23

  บัญชีเครดิตบาลานซ์   8,727.98     7.54     10,473.53    5.88     28,656.97    10.61

  บัญชีอินเทอร์เน็ต     11,591.31    10.01    22,173.82    12.44    22,030.80    8.16

  รวม              115,804.82   100.00   178,174.82   100.00   270,092.56   100.00
  ----------------------------------------------------------------------------------

ผลงานที่สำคัญด้านการจัดจำหน่ายและรับประกันการจัดจำหน่ายหลักทรัพย์ในปี 2553 และปี 2554
สรุปได้ดังนี้

ในปี 2553 บริษัทได้ค่าธรรมเนียมจากการจัดจำหน่ายหลักทรัพย์ตราสารทุน จำนวน 1 บริษัท ให้แก่
บมจ. อาร์ ซี แอล โดยเป็นการออกและเสนอขายหุ้นสามัญเพิ่มทุนต่อบุคคลในวงจำกัด (PP)

ในปี 2554 บริษัทเข้าร่วมเป็นผู้จำหน่ายหลักทรัพย์ที่เสนอขายต่อประชาชนเป็นครั้งแรก (IPO)
จำนวน 2 บริษัท ได้แก่บริษัทแอล เอช ไฟแนนเชียล กรุ๊ป จำกัด (มหาชน) และบริษัทน้ำตาลครบุรี
จำกัด (มหาชน)

ด้านธุรกิจจัดการกองทุนส่วนบุคคล สำนักงาน ก.ล.ต.
ได้ออกใบอนุญาตสำหรับการจัดการกองทุนส่วนบุคคลทั้งหมด 45 ใบอนุญาต
แต่ด้วยการจัดตั้งหน่วยงาน บุคลากรที่จะดูแลลูกค้า และเงินกองทุนที่ค่อนข้างมีจำนวนจำกัด
รวมถึงระบบการติดตามการลงทุนเป็นการลงทุนที่ค่อนข้างสูง นอกจากนี้
หากองค์กรใดที่ไม่มีฐานลูกค้ามากเพียงพอ หรือไม่ได้เป็นบริษัทที่เป็นเครือข่ายของของธนาคาร
การจัดตั้งหน่วยงานใหม่เพื่อดูแลธุรกิจนี้จะเป็นไปค่อนข้างลำบาก
เพราะฐานลูกค้าส่วนใหญ่จะกระจุกตัวอยู่ที่ธนาคารใหญ่เพียงไม่กี่แห่ง ดังนั้น หากไม่มี economy of
scale จะไม่สามารถมีรายได้เพียงพอ หรืออาจใช้เวลากว่าจะมีรายได้ที่เพียงพอที่จะเป็นธุรกิจ
จึงทำให้ผู้ประกอบการหลายรายยุบหน่วยงาน หรือออกจากธุรกิจนี้ไป โดยโอนย้ายหน่วยงานนี้
เข้าไปอยู่กับบลจ. เป็นส่วนมาก ปัจจุบัน มีผู้ประกอบการที่ยังคง active อยู่ 30 ราย เป็นบลจ.
22 ราย และเป็นบริษัทหลักทรัพย์เพียง 8 ราย

แนวโน้มธุรกิจหลักทรัพย์ในปี 2555

สำหรับปี 2555 คาดว่า ภาวะการลงทุนในตลาดหุ้นไทยจะมีความผันผวนมากขึ้นจากปีก่อนหน้า
โดยมีปัจจัยเสี่ยงด้านขาลง ได้แก่ 1) การเกิดภาวะเศรษฐกิจถดถอยของทางสหรัฐฯและยุโรป 2)
การผิดนัดชำระหนี้ของกลุ่มประเทศยุโรป ซึ่งอาจลุกลามไปถึงภาคสถาบันการเงิน และ3)
การแตกสลายของกลุ่มยูโร อย่างไรก็ตาม ปัจจัยสนับสนุนด้านขาขึ้นก็มีอยู่เช่นกัน ได้แก่ 1)
การออกมาตรการกระตุ้นเศรษฐกิจใหม่ๆ หรือการเข้ามาอัดฉีดเงินช่วยเหลือของประเทศต่างๆ
อีกครั้งหนึ่ง โดยตลาดยังคงคาดหวังการดำเนินนโยบายการเงินเชิงปริมาณรอบใหม่ (QE3)
ซึ่งตลาดทุนก็จะได้รับประโยชน์จากสภาพคล่องในตลาดโลกที่จะมีสูงขึ้น 2)
ผลประกอบการของบริษัทจดทะเบียนในไทยที่จะเพิ่มขึ้นมาอย่างมีนัยสำคัญ
หลังจากภาครัฐออกมาตรการลดภาษีเงินได้นิติบุคคลจาก 30% มาอยู่ที่ 23% โดยทาง บริษัทฯ
คาดว่า ผลบวกจากการลดภาษีหลังจากหักผลกระทบจากการปรับขึ้นค่าแรงขั้นต่ำแล้ว น่าจะทำให้ในปี
2555 ผลประกอบการของบริษัทจดทะเบียนเติบโตได้ 14.5% เมื่อเทียบกับปี2554 และ 3)
การสิ้นสุดของวงจรดอกเบี้ยขาขึ้น
เนื่องจากการขยายตัวของเศรษฐกิจไทยยังต้องเผชิญปัจจัยเสี่ยงจากผลกระทบน้ำท่วมและเศรษฐกิจโลกที่ยังดูอ่อนแอ

  ------- -----------------------------------------------------------------
  Chart   อัตราการเติบโตของกำไรสุทธิต่อหุ้นของตลาดหุ้นไทย

  []      
  ------- -----------------------------------------------------------------

Source: Trinity Research

ทั้งนี้ บริษัทฯ ประเมินเป้าหมาย SET Index ปี 2555 อยู่ที่ระดับ 1250 จุด ซึ่งใช้วิธี fair
forward PE โดยมีสมมติฐานว่า ภาวะเศรษฐกิจโลกจะไม่เกิด double dip recession
สำหรับสมมติฐานอื่นได้แก่ อัตราผลกำไรต่อส่วนของผู้ถือหุ้นที่ร้อยละ 15
และและต้นทุนส่วนของผู้ถือหุ้น (cost of equity) ที่ร้อยละ 12.5 ซึ่งเป็นค่าเฉลี่ยในรอบ 6
ปีที่ผ่านมา โดยคาดว่า กรอบการแกว่งของ SET index ในปี 2555 จะค่อนข้างกว้างประมาณ
300-500 จุด ส่วนอัตราการขยายตัวทางเศรษฐกิจของไทยในปี 2555 คาดว่าจะอยู่ที่อัตราร้อยละ
4.2 โดยน่าจะได้อานิสงค์จากการออกนโยบายประชานิยมจากภาครัฐอย่างต่อเนื่อง
โดยเฉพาะมาตรการในการกระตุ้นการบริโภคและการลงทุนของภาคเอกชน

แนวโน้มการแข่งขัน

ผลกระทบจากการที่ธุรกิจหลักทรัพย์ต้องปรับโครงสร้างการคิดค่านายหน้าซื้อขายหลักทรัพย์มาเป็นแบบขั้นบันไดตั้งแต่วันที่
1 มกราคม 2553 นับเป็นจุดเริ่มต้นของภาวะการแข่งขัน ซึ่งสะท้อนได้จากในปี 2553
อัตราค่าคอมเฉลี่ยของกลุ่มฯ (ไม่รวมการซื้อขายของบัญชีบริษัทหลักทรัพย์) ลดลงเหลือร้อยละ 0.18
จากร้อยละ 0.23 ในปี 2552 ส่วนปี 2554
บริษัทหลักทรัพย์ส่วนใหญ่ยังหลีกเลี่ยงการแข่งขันด้านราคา จึงทำให้ในงวด 9 เดือนแรกของปี 2554
อัตราค่าคอมเฉลี่ยของกลุ่มฯ (ไม่รวมการซื้อขายของบัญชีบริษัทหลักทรัพย์) ทรงตัวอยู่ที่ร้อยละ 0.18
ใกล้เคียงกับปี 2553 อย่างไรก็ดี ตั้งแต่วันที่ 1 มกราคม 2555 คาดว่า
ภาวะการณ์แข่งขันในธุรกิจหลักทรัพย์จะรุนแรงเพิ่มมากขึ้นตามลำดับ
เพราะนับเป็นการเริ่มเปิดเสรีค่านายหน้าเต็มรูปแบบเป็นครั้งแรก ด้วยเหตุผลข้างต้น
บริษัทหลักทรัพย์แต่ละแห่งจึงต้องเตรียมความพร้อมในการรักษาฐานลูกค้าเดิมและเพิ่มลูกค้าใหม่ๆ
ด้วยการมุ่งเน้นคุณภาพการให้บริการ ทั้งด้านการให้คำแนะนำการลงทุน
การให้บริการบทวิเคราะห์หลักทรัพย์ที่มีคุณภาพ ตลอดจนขยายสินค้าหรือบริการทางการเงินใหม่ๆ
ที่ลูกค้าน่าจะสนใจในการลงทุนให้กว้างขึ้น เพื่อเพิ่มโอกาสและความหลากหลายในการลงทุน
รวมทั้งเพิ่มผลตอบแทนในการลงทุนให้แก่ลูกค้า

นอกจากนี้เพื่อลดความเสี่ยงจากการพึ่งพารายได้จากธุรกิจนายหน้าซื้อขายหลักทรัพย์
บริษัทหลักทรัพย์แต่ละแห่ง ยังต้องเร่งกระจายหรือเพิ่มรายได้ไปยังธุรกิจด้านอื่นๆ มากขึ้น เช่น
ธุรกิจวาณิชธนกิจ และธุรกิจจัดการกองทุนส่วนบุคคล
ขณะเดียวกันการควบรวมระหว่างบริษัทหลักทรัพย์ เพื่อลดต้นทุนและเพิ่มความสามารถในการแข่งขัน
หรือ การร่วมทุนระหว่างบริษัทหลักทรัพย์กับธนาคารทั้งในและต่างประเทศ
ซึ่งมีความเชี่ยวชาญคนละด้าน
เพื่อช่วยเพิ่มความแข็งแกร่งทางการเงินและทำให้มีโอกาสพัฒนาสินค้าทางการเงินใหม่ๆ
รวมทั้งยังเป็นการขยายฐานลูกค้า คาดว่ายังเป็นสิ่งจำเป็นและจะเกิดขึ้นอย่างต่อเนื่องในปี 2555
หลังจากช่วงที่ผ่านมาที่มีหลายบริษัทดำเนินการไปบ้างแล้ว เช่น 1) บล. เคทีบี และ บมจ.
หลักทรัพย์ ซีมิโก้ ควบรวมเป็น บล. เคทีซีมิโก้ 2) บมจ. หลักทรัพย์ ไซรัส บล. สินเอเซีย และ
บล. ฟินันซ่า ควบรวมเป็น บมจ. หลักทรัพย์ ฟินันเซีย ไซรัส 3) บมจ. หลักทรัพย์ กิมเอ็ง
เปลี่ยนชื่อเป็น บมจ. หลักทรัพย์ เมย์แบงก์ กิมเอ็ง
หลังมีการปรับโครงสร้างผู้ถือหุ้นใหญ่เป็นธนาคารเมย์แบงก์ 4) บมจ. หลักทรัพย์ บัวหลวง
ถูกธนาคารกรุงเทพซึ่งเป็นผู้ถือหุ้นใหญ่ทำคำเสนอซื้อหลักทรัพย์ทั้งหมด เพื่อเพิกถอนออกจากตลท.
(คาดแล้วเสร็จในไตรมาส 1/55) ซึ่งจะทำให้ BBL สามารถบริหารงานด้านคล่องตัวมากขึ้น
และล่าสุด 5) บมจ. ภัทร ควบรวมกับธนาคารเกียรตินาคิน (คาดเสร็จในไตรมาส 3/55)  

  ------- -----------------------------------------------------------------
  Chart   อัตราค่านายหน้าสุทธิ (ไม่รวมบัญชีบริษัทหลักทรัพย์)

  []      
  ------- -----------------------------------------------------------------

Source: Trinity Research

ในส่วนของธุรกิจจัดการกองทุนส่วนบุคคล
เนื่องด้วยการคาดการณ์ผลประกอบการของบริษัทที่จดทะเบียนในตลาดหลักทรัพย์คาดว่าจะมีแนวโน้มรายได้ใน
2 ไตรมาสแรกไม่ดีนัก เนื่องมาจากมหาอุทกภัยในปี 2554 ซึ่งมีผลทำให้ในช่วงครึ่งปีแรก
กิจกรรมทางด้านการผลิตของภาคอุตสาหกรรมยังไม่สามารถผลิตได้เต็มที่
ประกอบกับการแก้ปัญหาหนี้สาธารณะในยุโรปยังคงดำเนินอยู่ จึงทำให้ภาวะการลงทุนยังไม่สดใสนัก
แต่จะเริ่มดีขึ้นในช่วงครึ่งปีหลัง เมื่อปัญหาหนี้ในยุโรปเริ่มคลี่คลาย
หรือมีข้อสรุปของการแก้ปัญหาอย่างเป็นรูปธรรม อย่างไรก็ตาม การที่อัตราดอกเบี้ยอยู่ในระดับต่ำ
จึงยังเอื้ออำนวยทำให้ธุรกิจนี้เติบโตต่อไปได้ ในปีนี้
การแข่งขันบริการกองทุนส่วนบุคคลจะทวีความรุนแรงยิ่งขึ้น
มีผู้ประกอบการรายใหม่สนใจเข้ามาในธุรกิจนี้เพิ่มขึ้น โดยเฉพาะอย่างยิ่ง
เมื่อมีการเปิดเสรีค่านายหน้า
เพราะผู้ประกอบการจะเริ่มต้องสร้างฐานรายได้จากค่าธรรมเนียมที่มีความเสถียรเข้ามาทดแทนรายได้ค่านายหน้าที่กำลังจะลดน้อยลงไปเรื่อยๆ
ส่วนฐานลูกค้าจะเน้นไปที่ลูกค้าเฉพาะกลุ่ม high net worth
สำหรับผู้ประกอบการรายเล็กที่ไม่มีฐานลูกค้าหรือส่วนแบ่งการตลาดที่เทียบเคียงกับธนาคารหรือบลจ.ในเครือของธนาคารขนาดใหญ่ได้
การหาลูกค้ารายใหม่ จะต้องสามารถแสดงผลงานการลงทุน หรือมี track record
ที่ดีอย่างสม่ำเสมอ
จึงจะสามารถจูงใจลูกค้าให้มีความสนใจในการใช้บริการกับผู้จัดการกองทุนที่ไม่ใช่เครือข่ายของธนาคาร
หรือเป็นบลจ.ที่มีชื่อเสียงได้ สำหรับบริษัทฯได้เริ่มธุรกิจนี้ ตั้งแต่ 6 ปีที่แล้ว
และมีขนาดกองทุนที่เติบโตขึ้นอย่างก้าวกระโดด จึงเป็นที่มั่นใจ
และพิสูจน์ได้ว่ากองทุนที่บริหารจัดการโดยบล.ทรีนีตี้
สามารถให้อัตราผลตอบแทนเป็นที่พอใจของผู้ลงทุนได้เป็นอย่างดี

กลยุทธ์การแข่งขัน

บริษัทหลักทรัพย์ ทรีนีตี้ จำกัด
มีนโยบายที่จะทำธุรกิจนายหน้าซื้อขายหลักทรัพย์โดยกำหนดกลยุทธ์การแข่งขันเพื่อเพิ่มส่วนแบ่งการตลาดให้มากขึ้นในส่วนของลูกค้ารายย่อยในประเทศ
และขยายฐานลูกค้าในส่วนของนักลงทุนสถาบันให้มากขึ้น
โดยมุ่งเน้นพัฒนาในด้านการจัดให้มีระบบงานและให้บริการข้อมูลที่ถูกต้อง ครบถ้วน รวดเร็ว
และฉับไว
การพัฒนาบุคลากรด้านการตลาดให้มีความเชี่ยวชาญและมีคุณภาพในการนำเสนอทางเลือกการลงทุนในสินทรัพย์หลายประเภท
ได้แก่ หุ้น ตราสารหนี้ อนุพันธ์ เช่น Stock Futures, Gold Futures
รวมถึงการให้บริการที่สนับสนุนธุรกิจตัวแทนนายหน้า เช่น การยืมและให้ยืมหลักทรัพย์
(Securities Borrowing and Lending) การให้มีจุดขายในรูปแบบสาขาในกรุงเทพฯ
และเขตภูมิภาครวม 8 สาขา ครอบคลุมใน 5 จังหวัด การจัดการกองทุนส่วนบุคคล
การจัดจำหน่ายและรับประกันการจำหน่ายหลักทรัพย์ นอกจากนี้
บริษัทได้พัฒนาเครื่องมือที่ช่วยในการตัดสินใจลงทุนในชื่อ Smart Signal
โดยจัดอบรมให้ความรู้แก่พนักงาน และการสัมมนาให้ลูกค้า
การเพิ่มการให้บริการก่อนและหลังการขายผ่าน www.trinityquicktrade.com

4.2.2 ภาวะการแข่งขันธุรกิจที่ปรึกษาทางการเงิน

ในปี 2554 มีบริษัทจดทะเบียนระดมทุนผ่านตลาดหลักทรัพย์แห่งประเทศไทย (SET) และตลาดใหม่
(MAI) อยู่ที่ 82,520 ล้านบาท ลดลงร้อยละ 8.85 จากปี
2553โดยมีบริษัทจดทะเบียนเข้าระดมทุนในตลาดแรก (IPO) จำนวน 10 บริษัท
(แบ่งเป็นจดทะเบียนใน SET 3 แห่ง และ MAI 7 แห่ง)
รวมทั้งมีกองทุนอสังหาริมทรัพย์เข้าจดทะเบียนในตลาดแรก 6 กองทุน ต่ำกว่าเมื่อเทียบกับปี 2553
ซึ่งมีบริษัทจดทะเบียนระดมทุนในตลาดแรกจำนวน 11 บริษัท (แบ่งเป็นจดทะเบียนใน SET 4 แห่ง
และ MAI 7 แห่ง) รวมทั้งมีกองทุนอสังหาริมทรัพย์เข้ามาจดทะเบียนในตลาดแรก 4 กองทุน
อย่างไรก็ตาม หากพิจารณามูลค่าการระดมทุนในตลาดแรก พบว่า ในปี 2554 มีมูลค่าการระดมทุน
18,463 ล้านบาท เพิ่มขึ้นร้อยละ 46.68 จากปี 2553 โดยบริษัทที่มีมูลค่าการระดมทุนสูงสุดในปี
2554 คือ บมจ. ธนาคารแลนด์ แอนด์ เฮ้าส์ ซึ่งมีมูลค่าการระดมทุนสูงถึง 2,020 ล้านบาท
ขณะที่ส่วนที่เหลืออีกกว่าครึ่งหนึ่งเป็นการระดมทุนของกองทุนอสังหาริมทรัพย์
ส่วนการระดมทุนในตลาดรองมีมูลค่า 64,057 ล้านบาท ลดลงร้อยละ 17.81 จากปี 2553
โดยกลุ่มอุตสาหกรรมที่มีการระดมทุนสูงสุด คือ กลุ่มสินค้าอุตสาหกรรม
ซึ่งส่วนใหญ่เป็นการระดมทุนของ บมจ. อินโดรามา เวนเจอร์ส (IVL) ซึ่งมีมูลค่าระดมทุน
17,279.50 ล้านบาท รองลงมา คือ กลุ่มเทคโนโลยี ซึ่งส่วนใหญ่เป็นการระดมทุนของ บมจ.
ทรูคอร์ปอเรชั่น (TRUE) ซึ่งมีมูลค่าระดมทุน 13,118.50 ล้านบาท

ในปี 2554 ธุรกิจที่ปรึกษาทางการเงินนั้นเริ่มฟื้นตัวจากสภาวะซบเซาในปี 2553
อันเป็นผลมาจากการฟื้นตัวของเศรษฐกิจในช่วงครึ่งปีแรก อย่างไรก็ตาม
เหตุการณ์อุทกภัยในช่วงปลายปี ส่งผลให้หลายบริษัทที่เตรียมจะเข้าจดทะเบียนในปี 2554
ต้องชะลอแผนการออกไป โดยในปี 2554
มีบริษัทที่เข้าจดทะเบียนและระดมทุนจากตลาดหลักทรัพย์มีจำนวนทั้งสิ้น 12 บริษัท เพิ่มขึ้นเล็กน้อย
เมื่อเปรียบเทียบกับ ปี 2553 ซึ่งมี 11 บริษัท ซึ่งใน 12 บริษัทที่เข้าจดทะเบียนในตลาดหลักทรัพย์ฯ
ในปี 2554 แบ่งออกเป็น บริษัทที่เข้าจดทะเบียนในตลาดหลักทรัพย์แห่งประเทศไทย 5 บริษัท
และบริษัทที่เข้าจดทะเบียนในตลาด เอ็ม เอ ไอ 7 บริษัท โดยมีมูลค่าระดมทุนเท่ากับ 4,953.99
ล้านบาท ลดลงจากปี 2553 ที่มีมูลค่า 6,716.56 ล้านบาท หรือลดลงร้อยละ 35.58
สำหรับในส่วนของกองทุนรวมอสังหาริมทรัพย์เข้าใหม่ในตลาดหลักทรัพย์แห่งประเทศไทยมีจำนวนทั้งสิ้น
6 กองทุน โดยเพิ่มขึ้นจากปี 2553 ที่มี 4 กองทุน คิดเป็นมูลค่าระดมทุน 13,509 ล้านบาท
เพิ่มขึ้นร้อยละ 130.80 จากปี 2553 ซึ่งมีมูลค่าระดมทุน 5,853 ล้านบาท
อย่างไรก็ตามสำหรับการระดมทุนในตลาดรอง มีมูลค่า 64,859 ล้านบาท เพิ่มขึ้นจากปี 2553
ซึ่งมีการระดมทุนจำนวน 2,968 ล้านบาท

ผลงานด้านที่ปรึกษาทางการเงิน

ในปี 2553 บริษัทและฝ่ายวาณิชธนกิจ บริษัทหลักทรัพย์ ทรีนีตี้ จำกัด
ยังคงให้บริการในการเป็นที่ปรึกษาทางการเงินในรูปแบบที่หลากหลาย
ทั้งลักษณะของการให้คำปรึกษาและกลุ่มธุรกิจที่ให้คำปรึกษา อาทิเช่น
การเป็นที่ปรึกษาทางการเงินในการออกและเสนอขายหุ้นสามัญเพิ่มทุนให้กับผู้ถือหุ้นเดิม (RO)
และบุคคลในวงจำกัด (PP) ให้กับบริษัท อาร์ ซี แอล จำกัด (มหาชน)
การเป็นที่ปรึกษาทางการเงินในการประเมินมูลค่าหุ้นสามัญในเงินลงทุนของบริษัท ล็อกซเล่ย์ จำกัด
(มหาชน)
การเป็นที่ปรึกษาทางการเงินอิสระในการให้ความเห็นต่อรายการที่เกี่ยวโยงกันให้กับบริษัท
ไทยวาฟูดโปรดักส์ จำกัด (มหาชน)
และการเป็นที่ปรึกษาทางการเงินอิสระในการให้ความเห็นต่อคำเสนอซื้อให้กับบริษัท
ควอลิตี้คอนสตรัคชั่นโปรดัคส์ จำกัด (มหาชน) เป็นต้น

ในปี 2554 บริษัทและฝ่ายวาณิชธนกิจ บริษัทหลักทรัพย์ ทรีนีตี้ จำกัด
ได้เป็นที่ปรึกษาทางการเงินให้กับ บริษัทบริหารสินทรัพย์ กรุงเทพพาณิชย์ จำกัด (BAM)
ในการศึกษาเพื่อประเมินและให้ความเห็นต่อความพร้อมของบริษัทในการเข้าจดทะเบียนในตลาดหลักทรัพย์แห่งประเทศไทย
การเป็นที่ปรึกษาทางการเงินให้กับบริษัท เวฟ เอ็นเตอร์เทนเมนท์ จำกัด (มหาชน)
เพื่อเข้าลงทุนในบริษัท ไทยโซล่าร์ เอ็นเนอร์ยี่ จำกัด ซึ่งดำเนินธุรกิจโรงไฟฟ้าแสงอาทิตย์
การเป็นที่ปรึกษาให้กับบริษัทสมบูรณ์ แอ๊ดวานซ์ เทคโนโลยี จำกัด (มหาชน)
เพื่อออกและเสนอขายหุ้นให้กับพนักงานบริษัท (ESOP)
การเป็นที่ปรึกษาทางการเงินอิสระให้ความเห็นต่อผู้ถือหุ้นต่อคำเสนอซื้อหลักทรัพย์ ต่อการควบกิจการ
และต่อรายการที่เกี่ยวโยงกัน ให้กับบริษัทจดทะเบียนจำนวน 4 บริษัท
นอกจากนี้ยังเป็นที่ปรึกษาทางการเงินในการจัดกลุ่มโครงสร้างธุรกิจของบริษัทที่มิได้จดทะเบียนขนาดใหญ่
1 แห่ง
และเป็นที่ปรึกษาทางการเงินให้กับบริษัทที่อยู่ในระหว่างการเตรียมคำพร้อมเพื่อจดทะเบียนเข้าตลาดหลักทรัพย์อีกจำนวนหนึ่ง
เป็นต้น

แนวโน้มการแข่งขัน 

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
ปัจจุบันมีผู้ประกอบธุรกิจที่ปรึกษาทางการเงินกว่า 70 ราย ที่ได้รับความเห็นชอบจากสำนักงาน
ก.ล.ต. และกลุ่มที่รับงานอิสระอีกจำนวนหนึ่ง ทำให้ภาวะการแข่งขันสูงมาก บริษัทฯ
จึงคงมุ่งเน้นคุณภาพของงาน ประสบการณ์และความเชี่ยวชาญของทีมงาน เครือข่ายความสัมพันธ์
ความคิดริเริ่มในการนำเสนอรูปแบบตราสารทางการเงินใหม่ๆ

กลยุทธ์การแข่งขัน

บริษัท ทรีนีตี้ แอ๊ดไวซอรี่ 2001 จำกัด และฝ่ายวาณิชธนกิจ บริษัทหลักทรัพย์ ทรีนีตี้ จำกัด
มีนโยบายเน้นการดูแลลูกค้าแบบครบวงจร โดยการสร้างความสัมพันธ์กับลูกค้าในลักษณะ
Corporate Client โดยดูแลติดตามและให้บริการที่ปรึกษาอย่างต่อเนื่องในทุกด้าน
ให้บริการที่ปรึกษาด้านการระดมทุนทั้งตราสารหนี้และตราสารทุน
การออกตราสารจากการแปลงสินทรัพย์เป็นหลักทรัพย์ รวมถึงการเป็นที่ปรึกษาในการควบรวมกิจการ
นอกจากนั้น บริษัทฯ มีนโยบายในการศึกษาและวิจัย สินค้า /
บริการใหม่เพื่อเป็นเครื่องมือทางการเงิน เช่น ตราสารอนุพันธ์
ในแนวทางเพื่อการลดความเสี่ยงของการบริหารต้นทุนของกิจการ บริษัทฯ
เชื่อว่าด้วยทีมงานที่มีคุณภาพ ประสบการณ์ และความเชี่ยวชาญในธุรกิจ บริษัทฯ
สามารถแข่งขันและให้บริการที่ดีกับลูกค้าได้

4.2.3 ภาวะตลาดและการแข่งขันในธุรกิจตัวแทนซื้อขายสัญญาซื้อขายล่วงหน้า

นับตั้งแต่เปิดดำเนินการซื้อขายในเดือน เม.ย. 2549 ภาวะการซื้อขายในตลาดอนุพันธ์ (TFEX)
มีแนวโน้มเติบโตอย่างต่อเนื่อง ซึ่งสะท้อนได้จากในปี 2554 มีปริมาณการซื้อขายทั้งสิ้น
10,027,116 สัญญา หรือเฉลี่ย 41,145 สัญญาต่อวัน เพิ่มขึ้นกว่า 1.22 เท่า จากปี 2553
ที่มีปริมาณการซื้อขายทั้งสิ้น 4,519,436 สัญญา หรือเฉลี่ย 18,676 สัญญาต่อวัน และเพิ่มขึ้นกว่า
2.23 เท่า จากปี 2552 ที่มีปริมาณการซื้อขายทั้งสิ้น 3,075,318 สัญญา หรือเฉลี่ย 12,771
สัญญาต่อวัน หรือกล่าวได้ว่า ในช่วง 3 ปีที่ผ่านมา ปริมาณการซื้อขายมีอัตราการเติบโตเฉลี่ยต่อปี
(Compound Annual Growth Rate: CAGR) เท่ากับร้อยละ 67.1 โดยในปี 2554 SET50
Index Futures ยังคงครองแชมป์ปริมาณการซื้อขายสูงสุดด้วยสัดส่วนร้อยละ 43.1
รองลงมาได้แก่ Gold Futures และ Single Stock Futures คือ ประมาณร้อยละ 39.8
และ 15.7 ตามลำดับ เพิ่มขึ้นจากปี 2552 ซึ่งเป็นปีแรกที่เริ่มทำการซื้อขาย Gold Futures และ
Single Stock Futures ที่มีสัดส่วนร้อยละ 10.1 และร้อยละ 4.7 ตามลำดับ ขณะที่การซื้อขาย
Options ยังคงไม่ได้รับความนิยมจากนักลงทุนเช่นเดิม โดยมีสัดส่วนการซื้อขายเพียงร้อยละ 1.1
ลดลงจากปี 2553 ที่มีสัดส่วนการซื้อขายร้อยละ 2.4 เช่นเดียวกันกับ Interest Rate Futures
ซึ่งแม้จะเริ่มดำเนินการซื้อขายมาตั้งแต่ปี 2553 แต่ยังคงมีปริมาณการซื้อขายเบาบาง โดยปี 2554
มีปริมาณการซื้อขายทั้งสิ้น 429 สัญญา คิดเป็นสัดส่วนซื้อขายเพียงร้อยละ 0.004 อย่างไรก็ดีในปี
2554 ตลาด TFEX มีการออกผลิตภัณฑ์ใหม่ คือ Silver Futures และ Brent Crude Oil
Futures เพื่อเพิ่มความหลากหลายของสินค้าให้ครอบคลุมตลาดเงินและตลาดทุนมากขึ้น
รวมทั้งเพื่อให้สอดคล้องกับความต้องการของกลุ่มผู้ลงทุนและเป็นเครื่องมือให้แก่ผู้ที่ต้องการบริหารความเสี่ยงในการดำเนินธุรกิจ

ทั้งนี้ในปี 2554 ตลาดอนุพันธ์มีปริมาณการซื้อขายสูงขึ้นค่อนข้างมาก
สืบเนื่องมาจากความเข้าใจของนักลงทุนในส่วนของผลิตภัณฑ์ที่เพิ่มขึ้น การเพิ่มขึ้นบัญชีบริษัทหลักทรัพย์
(Proprietary Trading), และความผันผวนของภาวะตลาดหุ้นและราคาทองคำที่มีค่อนข้างมาก
จึงทำให้ได้รับความสนใจจากนักลงทุนในการลงทุนในสัญญาซื้อขายล่วงหน้า อีกทั้งในปี 2554
ตลาดอนุพันธ์ยังมีการเพิ่มสินค้าใหม่โดยเพิ่มหลักทรัพย์อ้างอิง (Underlying Assets)
ของสัญญาซื้อขายล่วงหน้าที่อ้างอิงกับโลหะเงินและน้ำมัน
พร้อมทั้งยังมีการขยายเวลาการซื้อขายช่วงกลางคืน
เพื่อให้ผู้ลงทุนที่ซื้อขายสินค้าที่อ้างอิงกับสินค้าโภคภัณฑ์ที่มีการซื้อขายตลอดเวลาทั่วโลก เช่น ทองคำ
เงิน เป็นต้น สามารถบริหารความเสี่ยงได้ดีขึ้น ทั้งนี้ ณ วันที่ 30 ธันวาคม 2554
ตลาดอนุพันธ์มีสถานะคงค้างรวม 56,452 สัญญา

ทั้งนี้กลุ่มนักลงทุนหลักยังคงเป็นนักลงทุนรายย่อยในประเทศเช่นเดียวกับการซื้อขายในตลาดหลักทรัพย์
โดยในปี 2554 สัดส่วนมูลค่าการซื้อขายของนักลงทุนรายย่อยเท่ากับร้อยละ 60.03
ในขณะที่นักลงทุนสถาบันในประเทศ
และนักลงทุนต่างประเทศมีสัดส่วนการมูลค่าการซื้อขายอยู่ที่ร้อยละ 33.55 และร้อยละ 6.42
ตามลำดับ

ในปี 2554 มีบริษัทที่เป็นสมาชิกบริษัท ตลาดอนุพันธ์ (ประเทศไทย) จำกัด
ซึ่งทำหน้าที่เป็นตัวแทนซื้อขายสัญญาซื้อขายล่วงหน้าจำนวนทั้งสิ้น 41 บริษัท
โดยประกอบด้วยสมาชิกทั่วไป 35 บริษัท
และสมาชิกประเภทตัวแทนที่จำกัดเฉพาะสัญญาซื้อขายล่วงหน้าที่อ้างอิงกับทองคำ 6 บริษัท โดย
บริษัทฯ มีส่วนแบ่งการตลาดด้วยปริมาณการซื้อขายเป็นอันดับ 6 ซึ่งคิดเป็นสัดส่วนร้อยละ 5.15
ของปริมาณการซื้อขายรวม

ตารางสรุปภาวะการซื้อขายสัญญาซื้อขายล่วงหน้า

+----------------------------+------------+-------------+-------------+
|                            | ปี 2552     | ปี 2553      | ปี 2554      |
+----------------------------+------------+-------------+-------------+
| ปริมาณการซื้อขาย (สัญญา)       | 3,075,318  | 4,519,436   | 10,027,116  |
|                            |            |             |             |
|                            |            | 77,955      | 56,452      |
|                            |            |             |             |
|                            |            | 1,887,660   | 4,431,851   |
|                            |            |             |             |
|                            |            | 18,676      | 41,145      |
|                            |            |             |             |
|                            |            | 7,801       | 18,187      |
+----------------------------+------------+-------------+-------------+
| สถานะคงค้าง (สัญญา)          | 28,281     |             |             |
|                            |            |             |             |
|                            | 1,522,772  |             |             |
|                            |            |             |             |
|                            | 12,771     |             |             |
|                            |            |             |             |
|                            | 6,330      |             |             |
+----------------------------+------------+-------------+-------------+
| จำนวนรายการ (รายการ)       |            |             |             |
+----------------------------+------------+-------------+-------------+
| ปริมาณการซื้อขายเฉลี่ยต่อวัน      |            |             |             |
| (สัญญา)                     |            |             |             |
+----------------------------+------------+-------------+-------------+
| จำนวนรายการเฉลี่ยต่อวัน        |            |             |             |
| (รายการ)                   |            |             |             |
+----------------------------+------------+-------------+-------------+

ที่มา: บริษัท ตลาดอนุพันธ์ (ประเทศไทย) จำกัด (มหาชน)

ตารางแสดงปริมาณการซื้อขายของตลาดอนุพันธ์แยกตามประเภทของนักลงทุน

  หน่วย : สํญญา

  ---------------- ----------- --------- ----------- -------- ------------ --------
  ประเภทนักลงทุน     ปี 2552                ปี 2553               ปี 2554       

                   จำนวนสัญญา   ร้อยละ     จำนวนสัญญา   ร้อยละ    ออปชัน        ร้อยละ

  รายย่อยในประเทศ   1,855,540   60.34     2,585,717   57.21    6,018,895    60.03

  สถาบันในประเทศ    873,488     28.40     1,477,831   32.70    3,364,541    33.55

  ต่างประเทศ        346,291     11.26     455,888     10.09    643,681      6.42

  รวม              3,075,319   100.00    4,519,436   100.00   10,027,117   100.00
  ---------------- ----------- --------- ----------- -------- ------------ --------

ที่มา: บริษัท ตลาดอนุพันธ์ (ประเทศไทย) จำกัด (มหาชน)

ปริมาณการซื้อขายสัญญาซื้อขายล่วงหน้าและส่วนแบ่งการตลาดของบริษัทสมาชิกในปี 2553 และปี 2554

  --------------------------------------------------------------------------------------------------
              ปี 2553                                           ปี 2554                 
  ----------- --------------------- --------------- ---------- --------------------- ---------------
  บริษัท        ปริมาณการซื้อขาย(สัญญา)   ส่วนแบ่งการตลาด   บริษัท       ปริมาณการซื้อขาย(สัญญา)   ส่วนแบ่งการตลาด
                                    (ร้อยละ)                                          (ร้อยละ)

  GBS         1,211,266             13.40%          GBS        2,261,157             11.28

  PST         835,699               9.25%           PST        1,692,636             8.44

  KEST        715,188               7.91%           MBKET      1,484,682             7.4

  TNITY       551,623               6.10%           MTSGF      1,136,861             5.67

  KGI         509,403               5.64%           KGI        1,087,015             5.42

  PHATR       437,176               4.84%           TNITY      1,033,224             5.15

  KTZ         381,436               4.22%           FSS        857,604               4.28

  ASP         353,090               3.91%           GTWM       855,271               4.26

  MTSGF       292,444               3.24%           CGS        835,078               4.16

  CGS         292,153               3.23%           AFC        815,377               4.07

  BLS         275,425               3.05%           KTZ        737,162               3.68

  AFC         271,368               3.00%           BLS        724,487               3.61

  FSS         263,611               2.92%           PHATR      677,861               3.38

  TNS         197,180               2.18%           ASP        647,689               3.23

  CS          187,776               2.08%           YLG        555,027               2.77

  BSEC        169,732               1.88%           UOBKH      523,950               2.61

  JPM         154,683               1.71%           HGF        505,588               2.52

  YLG         150,606               1.67%           TNS        505,377               2.52

  SCIBS       149,424               1.65%           KS         356,543               1.78

  KS          146,422               1.62%           JPM        291,419               1.45

  CNS         123,283               1.36%           CNS        282,828               1.41

  KKS         122,872               1.36%           KKS        282,263               1.41

  SCBS        122,779               1.36%           SCBS       258,712               1.29

  FES         120,957               1.34%           CGF        234,648               1.17

  HGF         117,901               1.30%           CS         193,372               0.96

  AYS         107,899               1.19%           DBSV       161,404               0.8

  DBSV        103,488               1.14%           KSS        141,890               0.71

  GTWM        82,093                0.91%           CIMBS      137,910               0.69

  UBS         78,151                0.86%           TSC        118,394               0.59

  UOBFT       77,932                0.86%           UBS        108,748               0.54

  ACLS        75,751                0.84%           SSEC       106,871               0.53

  TSC         66,978                0.74%           UOBFT      103,474               0.52

  SSEC        66,044                0.73%           KTBST      93,779                0.47

  US          58,606                0.65%           CLSAT      82,568                0.41

  UOBKH       52,423                0.58%           US         60,842                0.3

  CLSAT       50,844                0.56%           AIRA       60,028                0.3

  AIRA        40,759                0.45%           OSK        40,371                0.2

  CIMBS       16,695                0.18%           IVG        2,122                 0.01

  IVG         7,173                 0.08%           FSL        -                     -

  MPSEC       539                   0.01%           MPSEC      -                     -

                                                    ACLS       -                     -

                                                    SCIBS      -                     -
  --------------------------------------------------------------------------------------------------

ที่มา: บริษัท ตลาดอนุพันธ์ (ประเทศไทย) จำกัด (มหาชน)

แนวโน้มธุรกิจตัวแทนซื้อขายสัญญาซื้อขายล่วงหน้าปี 2555 

ในปี 2555 คาดปริมาณการซื้อขายในตลาดอนุพันธ์ (TFEX) น่าจะเติบโตต่อเนื่อง
โดยเพิ่มขึ้นมากกว่า 60,000 สัญญาต่อวัน จาก 41,145 สัญญาต่อวันในปี 2554 โดยคาดว่า Gold
Futures ยังคงเป็นสินค้าที่ได้รับความนิยมในระดับต้นๆ หากเทียบกับสินค้าอื่น
เพราะทองคำสามารถทำกำไรได้ทั้งซื้อและขาย ภายใต้ราคาทองคำในตลาดโลกที่ยังมีความผันผวน
อีกทั้งในปี 2555 ตลาดอนุพันธ์จะมีการเปิดตัวสัญญาซื้อขายล่วงหน้าที่อ้างอิงดอลลาร์ (US Dollar
Futures) ซึ่งคาดจะทำให้ตลาดคึกคักมากขึ้น
เพราะสินค้าดังกล่าวนับเป็นที่สนใจของนักลงทุนที่จะเข้ามาเก็งกำไรหรือใช้บริหารความเสี่ยงในการดำเนินธุรกิจให้มีประสิทธิภาพมากขึ้น
ทั้งนี้การเติบโตในปี 2554 มีปัจจัยสนับสนุนที่สำคัญมาจากการเติบโตของ Gold Futures
ที่มีการซื้อขายเพิ่มสูงขึ้นถึง 3.1 เท่า โดยเพิ่มเป็น 3,989,278 สัญญา จาก 971,423 สัญญาในปี
2553 รองลงมา คือ SET50 Index Futures มีการซื้อขายเพิ่มขึ้นร้อยละ 74.7 โดยเพิ่มเป็น
4,316,437 สัญญา จาก 2,471,302 สัญญาในปี 2553 และ Single Stock Futures
มีการซื้อขายเพิ่มขึ้นร้อยละ 62.8 โดยเพิ่มเป็น 1,578,092 สัญญา จาก 969,353 สัญญาในปี
2553

ในปี 2555 ตลาดอนุพันธ์จะร่วมมือกับสมาชิกตลาดอนุพันธ์และพันธมิตรในด้านการขยายฐานผู้ลงทุน
รวมทั้งจะให้ความสำคัญกับเรื่องของการเพิ่มสภาพคล่องของอนุพันธ์ที่มีในปัจจุบัน
โดยจะสนับสนุนให้บริษัทสมาชิกขยายการทำธุรกิจในการเป็นผู้ดูแลสภาพคล่อง
ซึ่งจะเน้นทั้งอนุพันธ์ที่เป็นที่รู้จัก ได้แก่ SET50 Futures และ Gold
Futuresและอนุพันธ์ที่เพิ่งเปิดตัวในปีที่ผ่านมา คือ Silver Futures และ Oil Futures
รวมถึงออกสินค้าใหม่เพื่อเป็นทางเลือกให้แก่ผู้ลงทุน โดยในปีนี้จะมีสินค้าใหม่อย่างเช่น
ดอลลาร์ล่วงหน้า (US Dollar Futures)
นอกจากนี้จะยังคงส่งเสริมให้มีบทวิเคราะห์เกี่ยวกับการซื้อขายมากขึ้น

อย่างไรก็ตาม ภาวะการแข่งขันในปี 2555 น่าจะมีความรุนแรงเพิ่มมากขึ้น
ทั้งจากการเปิดเสรีค่าคอมมิชชั่นซื้อขายหลักทรัพย์ที่อาจส่งผลให้บริษัทสมาชิกหันมาให้ความสำคัญมากขึ้นด้วยการเพิ่มสัดส่วนรายได้จากตลาดอนุพันธ์แทนค่าธรรมเนียมจากการซื้อขายในตลาดหลักทรัพย์
รวมทั้งนโยบายของการเปิดรับสมาชิกตลาดอนุพันธ์เพิ่มน่าจะเป็นปัจจัยหลักที่ทำให้แนวโน้มการแข่งขันมีเพิ่มขึ้นกว่าปีที่ผ่านมา

กลยุทธ์การแข่งขัน

บริษัทฯ
มีนโยบายที่จะรุกธุรกิจตัวแทนซื้อขายสัญญาซื้อขายล่วงหน้าโดยกำหนดกลยุทธ์การแข่งขันในด้านการจัดให้มีระบบการซื้อขายที่มีประสิทธิภาพ
การพัฒนาเครื่องมือรวมทั้งให้บริการข้อมูลที่ถูกต้อง ครบถ้วน รวดเร็ว และฉับไว
เพื่อให้ลูกค้าของบริษัทฯได้รับข้อมูลเพื่อใช้ประกอบการตัดสินใจลงทุน นอกจากนี้ บริษัทฯ
ได้นำเสนอเครื่องมือช่วยการตัดสินใจในการลงทุนในตราสารอนุพันธ์เพิ่มเติมอีกเครื่องมือหนึ่งภายใต้ชื่อ
“Smart Signal” ซึ่งเป็นเครื่องมือช่วยในการตัดสินใจสำหรับการลงทุนใน SET 50 Index
Futures ที่ได้ผ่านมาค้นคว้าทางวิชาการโดยใช้หลักการของ Quantitative Analysis
ซึ่งลูกค้าสามารถติดตาม และใช้ช่วยในการตัดสินใจในจังหวะของการเข้าซื้อหรือขาย SET 50
Index Futures ได้อีกทางเลือกหนึ่ง
และเพิ่มประสิทธิภาพบุคลากรเพื่อให้บริการและอำนวยความสะดวกให้กับลูกค้าของบริษัทฯ
ได้อย่างทั่วถึง โดยบริษัทฯ จะจัดอบรมให้เจ้าหน้าที่และลูกค้าเพื่อให้มีความรู้
ความเข้าใจในการลงทุนในตราสารประเภทใหม่ๆ

4.3 การจัดหาแหล่งเงินทุน

4.3.1 แหล่งที่มาของเงินทุน

ณ วันที่ 31 ธันวาคม 2554 บริษัท ทรีนีตี้ วัฒนา จำกัด (มหาชน)
มีเงินทุนจากส่วนของผู้ถือหุ้นและเงินกู้ยืมคิดเป็นร้อยละ 73.50 และร้อยละ 26.50
ของหนี้สินและส่วนของผู้ถือหุ้นรวมตามลำดับ ทั้งนี้วงเงินสินเชื่อจากสถาบันการเงิน
บริษัทมีไว้เพื่อเป็นเงินทุนหมุนเวียนและแหล่งเงินทุนสำรองเพิ่มเติม
สำหรับนโยบายการจัดหาเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน

4.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้น

บริษัท ทรีนีตี้ วัฒนา จำกัด (มหาชน) มีเงินให้กู้ยืมเพื่อการดำเนินงานแก่บริษัทในกลุ่มเท่านั้น
ซึ่งอัตรากู้ยืมระหว่างกันเป็นอัตราตลาด บริษัทไม่มีการให้กู้ยืมแก่
หรือกู้ยืมจากผู้บริหารหรือผู้ถือหุ้นแต่อย่างใด

4.3.3 การดำรงเงินกองทุนสภาพคล่องสุทธิ

บริษัท ทรีนีตี้ วัฒนา จำกัด (มหาชน) มีนโยบายให้บริษัทหลักทรัพย์ ทรีนีตี้ จำกัด
ดำรงเงินกองทุนสภาพคล่องให้เป็นไปตามนโยบายของสำนักงานคณะกรรมการกำกับหลักทรัพย์และตลาดหลักทรัพย์ตลอดระยะเวลา

ปี 2552 ปี 2553 และปี 2554 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนสภาพคล่องสุทธิระหว่าง ร้อยละ 30-99 ร้อยละ 40-286 และร้อยละ
41-320 ตามลำดับ

ณ วันที่ 31 ธันวาคม 2554 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนสภาพคล่องสุทธิร้อยละ 320.20
ทั้งนี้ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์กำหนดให้มีอัตราส่วนเงินกองทุนสภาพคล่องสุทธิไม่น้อยกว่าร้อยละ
7 ของหนี้สินทั่วไป และมีเงินกองทุนสภาพคล่องสุทธิไม่น้อยกว่า 25 ล้านบาท